
sintem destul de siguri de propria noastră 
“«himbare. 

Ce persoane ar fi început să se iubească, dacă 
s-ar fi văzut din capul locului așa cum se văd cu 
trecerea anilor ? Dar iarăşi, ce persoane s-ar putea 
despărţi, dacă s-ar revedea așa cum s-au văzut 
pentru prima dată? Orgoliul, care este mai tot-. 
deauna stăpînul gusturilor noastre, şi care nu are 
niciodată saţiu, ar fi măgulit necontenit de vreo 
nouă plăcere ; statomicia şi-ar pierde valoarea : 
n-ar mai contribui cu nimic la această legătură 
plăcută, favorurile actuale ar avea aceeaşi graţie 
ca primele favoruri şi amintirea n-ar aduce nici 
o deosebire ; nestatornicia ar fi chiar necunoscută, 
şi ne-am iubi mereu cu aceesâşi plăcere întrucît 
am avea mereu aceleași temeiuri de iubire, 
Schimbările care se întîmplă în prietenie au 
cauze aproape asemănătoare cu cele care se 
întîmplă în iubire : regulile lor au multe -asemă- 
nări. Dacă iubirea aduce mai multă voie bună și 
destătare, prietenia trebuie să fie mai constantă 
şi mai exigentă ; ea nu iartă nimic; der vremea, 
care schimbă dispoziţia şi interesele, le destramă 
aproape deopotrivă pe amîndouă. Oamenii sânt 
prea schimbători, ca să suporte multă vreme po- 
vara prieteniei. Antichitatea ne-a dat exemple 
dar, în vremurile pe care le trăim, se poate spune 
că este mai puţin greu să găseşti o adevărată iu- 
bire decît -o adevărată prietenie. ! 


1 cf. maxima 473 „Oricît de rară ar fi adevăraia lu 
bire, tot e mai puţin rară decît adevărate prietenie“ 

XVII. DESPRE FUGA DE LUME 


M-aș viri într-o prea lungă disertaţie dacă aş în- 
şira aici, cu de-amănuntul, toate temeiurile fireşti 
care îi fac pe oamenii în vîrstă să se retragă din 
viltoarea lumii schimbarea firii lor, a chipului 
lor și slăbirea organelor îi determină pe nesimţite, 
ca și majoritatea celorlalte animale, să evite întîl- 
nirea cu semenii lor. Orgoliul, care este nedespărțit 
de amorul-propriu, le ţine atunci loe de judecată ; 
nu mai poate fi măgulit de mai multe lucruri care-i 
măgulesc pe ceilalţi, experiența le-a arătat valoa- 
rea a tot ce doresc oamenii în tinereţe ṣi imposibi- 
litatea de a se bucura mai multă vreme de ele; 
diversele căi care par deschise tinerilor ca să 
ajungă la măriri, la plăceri, la reputaţie, şi la tot 
ce înalţă oamenii le sînt închise, fie de situaţia lor 
materială, fie de purtarea lor, fie de invidia şi de 


1 Çf. maxima. 430 „În bătrîneţea dragostei, ca şi în bă- 
trîneţea vîrstei, mai trăim pentru necazuri, nu şi peniru 
plăceri“, 


nedreptatea celorlalţi ; drumul reîntoarcerii la 
toate acestea este prea lung şi prea anevoios, cimil 
te-ai rătăcit o dată de el; greutăţile li se par «le 
neînvins, şi vîrsta nu le îngăduie să pretindă n 
astfel de încumetare. Ajung nepăsători faţă de 
prietenie, nu numai pentru că n-au găsit — poate 
— niciodată o prietenie adevărată, ci pentru c: 
au văzut murind un mare număr de prieteni car 
p-avuseseră încă timpul nici prilejurile să se 
abată de la îndatoririle de prietenie şi se convin» 
cu ușurință că ei ar fi fost mai credincioși derit 
cei care le rămîn. Nu se mai bucură de primele 
bunuri care le-au umplut mai întîi închipuiren 
aproape că nu se mai bucură nici de glorie «n 
pe care au dobiîndit-o a şi fost ofilită de timp, :.i 
adesea oamenii, cînd îmbătrînesc, mai mult o piera 
decît o cuceresc. Fiece zi le smulge o parte din 
ei înşişi! nu mai au destulă viaţă ca si e 
bucure de ce-au agonisit, şi mai puţină chiar «n 
să ajungă la ce riîvnesc; nu mai văd înaintea lu 
decît necazuri, boli şi decădere ; au văzut tolul, 
şi pentru ei nimic nu mai poate avea vraja nm 
tăţii ; timpul îi depărtează pe nesimţire de ui 
ghiul de vedere din care le place să privească In 
crurile, şi din care se cade să fie văzuţi ei. Cei ma 
fericiți mai sînt încă toleraţi ; ceilalţi sînt disp: 

1 „Imagine impresionantă, demnă de Bossuet, penli.s 
zugrăvirea ruinării progresive a făpturii omenești.“ (] n 
Charbonnel.) 

țuiţi ; Singurul lucru bun ce le mai rămine de 
lacut este să ascundă de lume ceea ce i-au arătat 
— poate — prea mult. Gustul lor, desmeticit de do- 
rimţe fără rost, se întoarce atunci către lucruri 
mute și nepăsătoare ; clădirile, agricultura, buna 
și metodica administrare, studiul, toate lucrurile 
sînt supuse vrerilor lor ; se apropie sau se depăr- 
lvuză de ele după plac; sînt stăpîni pe planurile 
și pe îndeletnicirile lor; tot ce doresc ei stă în 
pulerca lor și, după ce s-au eliberat de legăturile 
„ui lumea, fac ca totul să depindă de ei. Cei mai 
inţelepţi 1 ştiu să folosească pentru mîntuirea lor 
iunpul care le mai rămîne și, fiindcă nu mai par- 
twipă decît într-o atît de mică măsură la viața 
avasta, se fac vrednici de una mai bună 2. Cei- 
lulţi nu se au, cel puţin, decit pe ei înșiși martori 
ai ruinii lor ; propriile lor beteșuguri îi fac să le 
miai treacă de urît ; acalmia cea mai neînsemnată 
le |inc loc de fericire ; natura, vlăguită și mai în- 
teleaptă decît ei, îi scapă adesea de truda jin- 
«uirii ; în sfirşit, uită de lume, care este atît de 
Inwiroasă să uite de ei; chiar și vanitatea lor se 
simte împăcată prin schivnicirea lor, și cu multe 
necazuri, cu multe îngrijorări și slăbiciuni, aci din 


C maxima 210: „Îmbătrînind, ajungem mai nebuni 
nu mui înţelepţi“ și maxima 429! „Puţini oameni ştiu să 
fie bilrini“. 
Alozie la viaţa viitoare, — lucru rar sub pana lui La 
Rochefoucauld, care evita problemele religioase, 

cucernicie, aci din calcul şi, de cele mai multe ori, 
din obișnuinţă, îndură greutatea unei vieţi ser- 
bede şi sleite de puteri, £ 


1 Inainte de a muri, La Rochefoucauld a avut parte 
de o îridelungată mucenicie a suferințelor fizice. 


XIX. DESPRE EVENIMENTELE 
SECOLULUI NOSTRU 


Istoria, care ne învaţă ce se întîmplă în lume, 
ne arată deopotrivă evenimentele însemnate ca şi 
pe cele de mai puţină importanță; această haraba- 
bură de lucruri ne împiedică adesea să discernem 
cu destulă atenţie întîmplările neobişnuite care 
s-au petrecut în cursul fiecărui secol. Secolul în 
care trăim noi a produs asemenea întîmplări, după 
părerea mea, mai demne de luat în seamă decit 
secolele precedente. Am ţinut să aştern citeva pe 
hîrtie, ca să le fac mai vrednice de atenţia persoa- 
nelor care vor voi să mediteze asupra lor. 

Maria de Medicis, regina Franţei, soţia lui Hen- 
ric cel Mare, a fost mama regelui Ludovic al 
XIII-lea, a lui Gaston, principe al Franţei, a Re- 
ginei Spaniei !, a ducesei de Savoia? şi a reginei 
Angliei ? ; ea a fost regentă a Franţei, și l-a con- 
dus pe rege, fiul său, și regatul lui, timp de mai 


1 Elisabeta, numită Isabela, soţia lui Filip al IV-lea. 
2 Christina, soția lui Victor-Amâdâe ÞE. 
è Henriettc-Mărie, soţia lui Carol E. 

mulţi ani. Ea I-a ridicat pe Armand de Richelieu 
la demnitatea de cardinal; ea l-a făcut prim-mi- 
nistru, stăpîn peste stat și peste mintea regelui. 
Avea puţine vintuţi şi puţine defecte care s-o facă 
de temut, și, cu toate acestea, după atita strălu- 
cire şi atîtea măriri, principesa aceasta, văduva 
lui Henric al IV-lea şi mama atitor regi, a fost ți- 
nută în captivitate de către rege, fiul ei, şi de ura 
cardinalului de Richelieu care îi datora toată si- 
tuaţia 1. Ea a fost părăsită și de ceilalţi regi, fe- 
ciorii ei, care nici măcar n-au îndrăznit s-o pri- 
mească în statele lor, şi a murit? de mizerie și 
aproape de foame, la Colonia, după o prigonire 
de zece ani. 


Ange de Joyeuse?, duce și pair, mareşal al 
Franței și amiral, bogat, curtenitor și fericit, a 
renunţat la atîtea situaţii ilustre ca să îmbrace 
rasă de capucin. După cîţiva ani, nevoile statului 
l-au rechemat în lume ; Papa l-a dezlegat de ju- 
ruința călugărească şi i-a poruncit să accepte co- 
manda armatelor regelui împotriva hughenoţilor £ ; 


1 Maria de Medicis a fost surghiunită la Compiègne 
după 11 noiembrie 1630. 

2 În 1642. 

* Este vorba de Henri de Joyeuse, cu numele monastice 
de părintele Ange (Înger), (1567—1608). 

1 „Și-a părăsit mănăstirea în 1592, la moartea tatălui 
său, Guillaume de Joyeuse, mareșal al Franţei, dar de- 
parte de a comanda armatele regelui, care era atunci 
Henric al IV-lea, a luptat împotriva lui, fiind numit 

a rămas timp de patru ani în funcţia aceasta, și 
s-a lăsat tirit, în acest răstimp, de aceleaşi pa- 
siuni care îl frămîntaseră în vremea tinereţii. După 
terminarea războiului, a renunțat pentru a doua 
oară la lume, şi a îmbrăcat iar veșmintele de ca- 
pucin 1. A dus vreme îndelungată o viaţă de sfin- 
tenie şi a respectat canoanele monahale ; dar va- 
nitatea, pe care o biruise în toiul măririlor, l-a 
biruit la mănăstire; a fost ales stareț al mănăstirii 
din Paris, și, alegerea lui fiind tăgăduită de cîţiva 
călugări, s-a expus nu numai să se ducă la Roma 
la o vîrstă înaintată, pe jos și în ciuda celorlalte 
neajunsuri ale unei călătorii atît de anevoioase, 
dar, aceeași împotrivire a călugărilor repetîn- 
du-se la întoarcerea lui, a pornit pentru a doua 
oară spre Roma, ca să-și susțină o cauză atit de 
puțin vrednică de el, și a murit pe drum de obo- 
seală, de supărare și de bătrâneţe 2. 


guvernator al Languedoc-ului, din partea Ligii. S-ar putea 
propune două explicaţii ale afirmației lui La Rochetou- 
cauld : ori se situează aici din punctul de vedere al lui 
Henri de Joyeuse, care ţine să se lupte pentru adevă- 
vatul rege (dar Liga nu cădea de acord pentru a indica 
un rege), ori — explicaţie mai simplă și mai verosimilă 
— îl confundă cu fratele său Anne, care comandase ar- 
mata regelui Henric al III-lea în bătălia de la Coutras 
(1587)“, (J. Truchet.) 

1 J. Truchet precizează: „Numai în 1599, din moment 
ce făcuse act de supunere față de Henric al IV-lea încă 
din 1596“. 

2 în realitate nu avea decît 41 de ani, 

trei oameni de seamă !, portughezi, urmaţi de 
șaptesprezece prieteni ai lor, au pus la cale răs- 
coala din Portugalia și din Indii ?, care ţin de ea, 
fără înțelegere cu masele sau cu străinii, și fără 
vreo complicitate cu garnizoanele orașelor for- 
tificate. Acest mic număr de conjurați a pus stă- 
pinire pe palatul din Lisabona, a alungat-o pe 
văduva de la Mantova, regentă în locul regelui 
Spaniei ?, şi a răsculat tot regatul ; în tulburările 
acelea n-a pierit decît Vasconcellos, ministrul 
Spaniei, și doi oameni din suita: lui. O atît de 
mare schimbare s-a produs în favoarea ducelui de 
Braganza, şi fără participarea lui a fost declarat 
rege împotriva voinţei lui, şi a fost singurul om 
din: Portugalia care s-a. împotrivit la alegerea lui ; 
a stăpînit apoi coroana vreme de patrusprezece 
ani 5, nedînd dovadă nici de măreție, nici de me- 


Este vorba în alineatul acesta despre conjuraţia din 
1640, care a restabilit independenţa Portugaliei (alipită 
la Spania din 1580). şi a așezat în scaun pe ducele de 
Braganza, sub numele de Ioan al IV-lea. Coniuraţia a fost 
mai ales însufleţită de către Pinto Ribeiro, secretarul 
ducelui, de către ducesă, şi de către Rodrigo d'Acunha, 
arhiepiscopul Lisabonei. (J. Truchet.) 

2 Este vorba de teritoriile de peste mare, atît din noua 
cît şi din vechea Lume. 

* Margareta; de Savoia, ducesă de Mantova. În vremea 
aceea. era rege al Spaniei Filip al IV-lea. 

4 Este vorba de ducele de Caminha şi de contele de: 
Armamar. 

5 De fapt, cum constată J. Truchet, vreme de 16 ani 
(1640—1656), 


234 


rite; a murit în patul lui și a lăsat un regat paş- 
nie copiilor lui. 


Cardinalul de Richelieu a fast stăpîn absolut 
peste regatul Franţei în timpul domniei regelui, 
care îi lăsa în seamă cîrmuirea statului, în vreme 
ce nu îndrăznea să-i încredinţeze proprie lui per- 
soană ; cardinalul avea şi el aceleași bănuieli faţă 
de rege, şi se ferea să se ducă la el, de teamă să 
nu-și riște viaţa sau libertatea ; regele îl lasă to- 
tuşi pe Cinq-Mars, favoritul lui, pradă răzbu- 
nării cardinalului, și consimte ca Cinq-Mars să 
moară pe eşaiod. Apoi cardinalul se stinge în pa- 
tul lui ; prin testamentul său dispune de funcţiile 
publice şi de demnităţile statului, şi îl obligă pe 
rege, cînd bănuielile şi ura lui erau la culme!, 
să-i urmeze la fel de orbeşte vrerile şi după 
moarte, cum făcuse şi în timpul vieţii. 

Fără nici o îndoială, trebuie să socotim nemat- 
pomenit că Anne-Marie-Louise d'Orltans?, ne- 
poata Franţei 3, cea mai bogată ființă din Europa, 


1 Nu se împliniseră nici trei ani de la executarea lui 
Cinqg-Mars. 

2 Relatările lui La Rochefoucauld despre această prin- 
cipesă pot fi confruntate cu însemnările doamnei de Sé- 
vign (scrisorile din 15, 19, 24 şi 31 decembrie 1670), 
cum şi cu Memoriile Domnişoarei. 

3 Adică nepoata unui rege al Franţei. Domnişoara de 
Montpensier (1627—1693) numită Domnișoara Mare, era 
fiica lui Gaston d'Orlâans, cl însuşi fiul lui Henrie al 
IV-lea. 

hărăzită pentru cei mai mari regi, zgîrcită, aspră 
și orgolioasă, a putut, la 45 de ani 1, să conceapă 
planul de a se căsători cu Puyguilhem, fiul mai 
mic al familiei de Lauzun, destul de prost croit 
ca om, cu o minte mediocră și neavînd altă ca- 
litate decît că era îndrăzneţ și lingușitor. Dar 
trebuie să fim şi mai surprinși că Domnișoara a 
luat această năstrușnică hotărire din spirit de 
aservire şi pentru că Puyguilhem se bucura de 
trecere pe lîngă rege ; dorinţă de a se vedea soția 
unui favorit i-a ţinut loc de pasiune; şi-a uitat 
virsta și originea, şi, fără să fie îndrăgostită, i-a 
făcut ochi dulci lui Puyguilhem, purtare pentru 
care o iubire adevărată şi-ar găsi cu greu scuze la 
o fată tînără și de o condiţie mai modestă. I-a 
spus într-o bună zi că nu există decit un singur 
bărbat pe care l-ar putea alege ca soț. El a stăruit 
să-i spună cine este alesul inimii ei; dar ea, ne- 
avînd tăria să-i rostească numele, a vrut să-l 
scrie cu un diamant pe geamurile unei fe- 
restre. Puyguilhem s-a gîndit fără îndoială la ce 
avea să facă Domnișoara, și sperînd, poaţe, că avea 
să-i dea declaraţia aceea în scris, declarație pe care 
ar pute-o folosi la ceva, s-a prefăcut că este stă- 
pînit de o pasiune cu totu! deosebită, fapt care i-a 
plăcut Domnişoarei, şi i-a spus că nu se face să 
scrie pe sticlă un sentiment care trebuia să dăi- 
nuiască veșnic. Pianul i-a reușit așa cum dorea el, 
şi Domnișoara a scris chiar în seara aceea pe hîr- 


1 De fapt, 43, proiectul acestei căsătorii datînd din 1670. 

te „Acela sinteţi dumneavoastră“. A pecetluit 
chiar ea bileţelul ; dar, cum aventura aceasta se 
petrecea într-o joi şi fiindcă bătuse de miezul nop- 
ţii fără ca Domnișoara să-i poată da biletul lui 
Puyguilhem, n-a vrut să pară nici ea mai puţin 
grijulic decit el, şi, temîndu-se ca vinerea să nu 
fie o zi de prost augur, l-a pus să-i promită că va 
aștepta ziua de simbătă ca să deschidă biletul care 
urma să-i descopere acea mare veste. Norocul — 
din cale-afară de mare — pe care declaraţia aceea 
îl făcea pe Puyguilhem să-l întrezărească nu i s-a 
părut mai presus de ambaţia lui. S-a gîndit să pro- 
fite de capriciile Domnişoarei, şi a avut cutezanţa 
să-i dea de veste şi regelui. Toată lumea ştie că, 
avînd atit de mari și de strălucite calităţi, nici un 
suveran de pe lume n-a fost mai stăpînit vreodată 
de atita semeţie și de atîta mîndrie. Totuși, în loc 
să-l distrugă pe Puyguilhem că a îndrăznit să-și 
dea în vileag speranţele, i-a îngăduit nu numai să 
le păstreze, dar chiar a consimţit ca patru ofiţeri 
ai coroanei să vină să-i ceară aprobarea pentru o 
căsătorie atît de surprinzătoare, şi fără ca monse- 
niorul şi monseniorul principe! să fi auzit ceva 
despre asta. Vestea s-a răspîndit în lume și a um- 
plut-o de uimire și de indignare. Regele nu şi-a 
dat seama atunci ce greșeală săvirşise împotriva 


1 Este vorba de fratele regelui (Monsieur) şi de princi- 
pele de Condé (Monsieur le Pririce), primii doi, principi 
de sînge, deci cei mai interesaţi, alături de rege, să se 
opună unei căsătorii nepotrivite. 


237 


gioriei şi a demnităţii lui. A găsit numai că ţinea 
de măreţia lui să-l ridice într-o singură zi pe Puy- 
guilhem mai presus de cei mai de seamă oameni 
ai regatului, și, în ciuda unei nepotriviri atît de 
mari, l-a socotit vrednic să fie vărul său primar, 
primul pair al Franței şi stăpînul unui venit de 
cinci sute de mii de livre dar ceea ce l-a măgulit 
şi mai mult într-un plan atît de nemaipomenit, a 
fost plăcerea tăinuită de a surprinde lumea, și de 
a face pentru un om la care ţinea ceca ce nu-i tre- 
cuse încă nimănui prin cap. A stat în puterea iui 
Puyguilhem să profite, timp de trei zile, de atitea 
minuni pe care le săvîrşise norocul în. favoarea lui 
şi s-o ia în căsătorie pe Domnișoara dar, printr-o 
minune şi mai mare, vanitatea lui nu s-ar fi putut 
mulţumi, dacă n-ar fi luat-o în căsătorie cu ace- 
leaşi ceremonii de parcă ar fi fost de rangul ei; a 
ţinut ca regele și regina să fie martori la căsătoria 
lor şi nunta să aibă toată strălucirea pe care pre- 
zența regelui și a reginei putea să i-o dea. Înfumu- 
rarea aceasta fără seamăn l-a făcut să-și petreacă, 
cu pregătiri deşarte şi cu încheierea contractului 
de căsătorie, tot timpul care putea să-i consolideze 
fericirea. Doamna de Montespan, care îl ura, ascul- 
tase totuși de dorinţa regelui şi nu se opusese la 
căsătoria aceasta. Dar zarva lumii a trezit-o şi a 
făcut-o să-i arate regelui ceea ce numai el nu ve- 
dea încă ; i-a dat prilejul să asculte părerea mul- 
ţimii ; regele şi-a dat seama de uimirea ambasado- 
rilor, a primit pliîngerile și mustrările pline de 


respect ale principesei văduve t şi a întregii case 
regale. Atîtea argumente l-au făcut pe rege să stea 
mult în cumpănă şi, cu o negrăită amărăciune, i-a 
spus. lui Puyguilhem că nu putea consimţi pe faţă 
ta. căsătoria lor. L-a asigurat totuşi că schimbarea 
aceasta. de ochii lumii n-avea să schimbe nimic. îm 
realitate ; că era nevoit, fără să vrea, să cedeze în: 
faţa. părerii unanime și să-i interzică s-o ia în că- 
sătorie pe Domnișoara, dar că nu ţinea neapărat, 
ca. interzicerea aceasta: să-i împiedice fericirea. L-a 
zorit să se căsătorească în taină şi i-a făgăduit că 
dizgraţierea care ar fi urmat după o asemenea gre- 
șeală n-avea să dureze decît opt zile. Orice senti- 
ment i-ar fi putut inspira lui Puyguilhem cuvin- 
tele acestea, el i-a spus regelui că renunţă cu dragă 
inimă la tot ceea ce-i îngăduise să spere, întrucît: 
gloria regală putea să fie ştirbită din pricina 
aceasta, şi că nu exista situaţie care să-l poată con- 
sola pentru despărţirea, timp de opt zile, de suve- 
ran. Regele a fost cu adevărat mişcat de dovada 
aceasta de supunere n-a uitat nimic ca să-l oblige 
pe Puyguilhem să profite de slăbiciunea Domni- 
șearei, iar Puyguilhem, la rîndul lui, n-a uitat ni- 
mic nici el ca să-i arate regelui că sacrifica totul 
pentru el. Dar nu numai dezinteresarea l-a făcut 
totuşi pe Puyguilhem să se poarte astfel a crezut 
că se asigura pentru totdeauna de încrederea rege- 

1 Este vorba de Marguerite de Lorraine, văduva lui 


Gaston d'Orléans şi mamă vitregă a Domnișvarei, eare 
era fiiea ducelui din prima lui căsătorie, 

lui şi că nimic nu avea să micșoreze, în viitor, fa- 
voarea de care se bucura. Capriciile și vanitatea 
l-au împins chiar atît de departe încât căsătoria 
aceasta, atit de strălucită şi de inegală, i s-a părut 
însuportabilă pentru că nu-i mai era îngăduit s-o 
oficieze cu tot fastul şi cu toată strălucirea, așa 
cum îşi propusese. Dar ceea ce l-a determinat mai 
cu tărie să renunţe la ea a fost aversiunea insupor- 
tabilă pe care o avea faţă de persoana Domnişoa- 
rei, şi sila de a fi soţul ei. A sperat chiar să tragă 
foloase serioase de pe urmă furiei Domnişoarei, 
socotind că, fără s-o ia în căsătorie, avea să-i dea 
domeniul de la Dombes și ducatul de Montpensier. 
Cu intenţia aceasta a refuzat mai întîi toate hati- 
rurile cu care a vrut să-l copleșească regele firea 
zgîrcită și inegală a Domnișoarei, cit şi greutăţile 
care s-au ivit cînd a fost vorba să-i asigure atît de 
mari venituri lui Puyguilhem, au zădărnicit planul 
acesta, şi l-au obligat pe Puyguilhem să primească 
binefacerile regelui. Regele i-a dat conducerea 
Berry-ului şi cinci sute de mii de livre. Asemenea 
foloase atît de însemnate n-au fost totuși la înălţi- 
mea speranţelor pe care și le făcuse Puyguilhem. 
Nemulțumirea lui a dat în curînd dușmanilor, și în- 
deosebi doamnei de Montespan, toate pretextele pe 
care le doreau ca să-l doboare. El și-a dat seama de 
situaţia şi de declinul lui, și, în loc să se poarte cu 
grijă pe lingă rege, dind dovadă de supuşenie, de 
răbdare şi de iscusinţă, nimic n-a mai fost în stare. 
să-i stăvilească firea aspră şi mîndră. În sfirșit, i-a 

făcut reproşuri regelui i-a spus chiar lucruri lari 
şi usturătoare, ajungînd să-și rupă sabia în pre- 
zenţa lui, declarînd că nu o va mai scoate în slujba 
lui ; i-a vorbit cu dispreţ despre doamna de Mon- 
tespan și s-a înfuriat împotriva ei cu atita violenţă, 
încît acesteia i-a fost frică şi n-a mai găsit altceva 
cu cale decât să-l lărăzească pieirii. La scurtă 
vreme după aceasta a fost arestat și dus la Pigne- 
rol, unde a cunoscut, printr-o îndelungată și grea 
închisoare, durerea de a-şi fie pierdut trecerea pe 
lîngă rege și de a fi lăsat să-i scape, dintr-o vani- 
tate fără rost, atitea măriri și avantaje pe care i le 
oferiseră bunăvoința stăpînului său şi josnicia 
Domnişoarei. 


Alphonse, regele Portugaliei !, fiul ducelui de 
Braganza, despre care am vorbit puţin mai 
înainte ?, s-a căsătorit în Franţa cu fiica ducelui 
de Nemours, tînără, fără avere și fără ocrotire. 
La scurtă vreme după aceea, principesa aceasta 
şi-a pus în gînd să-l părăsească pe rege, soţul ei; 
a pornucit să-l aresteze la Lisabona și, aceleași 
1 Este vorba de Alfons al VI-lea, rege.sărac cu duhul, 
care se urcase pe tron în 1656, iar în 1666 s-a căsătorit 
cu Marie-Elisabeth-Francoise de Savoia, fiica lui Charles- 
Amedâe de Savoia, duce de Nemours. Era nepoata lui 
Henric al IV-lea şi a Gabriellei d'Estrées. Arestat în 1667, 
Alfons al VI-lea a fost surghiunit în insula Terceira, una 
dintre insulele Azore. 

* ioan al IV-lea. 

ivupe care, cu o zi mai înainte, îl străjuiau ca pe 
regele lor, l-au păzit a doua zi ca deţinut. A fost 
surghiunit într-o insulă din propriile lui state și 
i s-a lăsat viaţa şi titlul de rege. Principele Portu- 
galiei, fratele său, s-a căsătorit cu regina |! ; ea îşi 
păstra demnitatea şi l-a investit pe principe, soțul 
ei, cu toată autoritatea cîrmuirii, fără să-i dea tiţ- 
lul de rege 2. Regina se bucură în liniște de reușita 
unei acţiuni atît de neobișnuite, în relaţii de pace 
eu spaniolii și fără război civil în regat, 

| 


Un vînzător de ierburi medicinale, cu numele: de 
Masaniel 3, a răsculat populaţia de, rind din 
Neapole, și, cu toată puterea spaniolilor $, a uzur- 
pat autoritatea regală ; a dispus după bunul lui 
plac de viaţa, de libertatea și de bunurile tuturor 
celor care i se păreau suspecți ; a pus stăpinire pe 
vămi ; i-a jecmănit pe arendași 5 de toţi banii, de 
tot mobilierul, și a pus să se dea foc, sub ochii 
populaţiei, în inima orașului, tuturor bogățiilor 


1 După casarea căsătoriei cu Alfons al VI-lea. 

2 Purta în schimb titlul de regent, iar în 1683, după 
moartea: fratelui său, avea să se încoroneze sub numele 
de Petru al II-lea. 

3 Masaniello, prescurtare din Tomaso Aniello. veni- 
mentul acesta, după cum precizează J. Truchet, s-a pe- 
trecut în 1447. 

41 Regele Spaniei era reprezentat la Neapale de un 
vicerege. 

Fr, les partisans, financiari care luau în arendă strin- 
gerea impozitelor, 

acestora imense, fără ca un singur om din toată 
mulţimea aceea pestriță de revoltați să fi căutat să 
profite de bunuri socotite a fi fost dobîndite pe 
căi necinstite. Minunea aceasta n-a ţinut decit 
cincisprezece zile şi s-a terminat cu altă minune ; 
același Masaniel, care săvârşise lucruri atit de în- 
semnate cu atîta succes, atît de glorios şi cu o co- 
rectitudine desăvîrșită, și-a pierdut din bun senin 
minţile, și a murit nebun furios în douăzeci și pa- 
tru de ore. 


Regina Suediei 7, în pace cu statele ei și cu ve- 
cinii, iubită de supuși, respectată de străini, ti- 
nără și fără evlavie, şi-a părăsit de bunăvoie re- 
gatul, mulţumindu-se cu o viaţă particulară. Re- 
gele Poloniei 2, din aceeaşi dinastie ca şi regina 


— 


4 Unii susțin că nebunia aceasta furioasă era urmarea 
unei otrăvi pe care ar fi reușit să i-o dea ducele d'Arcos, 
viceregele Neapolului, care a ordonat spadasinilor lui să-l 
omoare. 

2 Christina de Suedia a abdicat în 1654, nu chiar de 
bunăvoie, pare-se, cum credea La Rochefoucauld. La 
Rochefoucauld i-a închinat un sonet, descoperit şi publi- 
cat în 1956 de istoricul literar Jean Marchand, editorul 
Operelor complete ale lui La Rochefoucauld. 

3 „Cazimir al V-lea, numit şi Ioan-Cazimir, rege din 
1648 pînă în 1668. A abdicat după moartea soţiei lui, 
Maria de Gonzaga (soră cu vestita Anna de Gonzaga), 
care fusese înainte soţia fratelui și predecesorului său, 
Ladislau al VII-lea. Cum fusese iezuit şi cardinal înu- 
inte de urcarea pe tron, s-a reîntors, după abdicare la 
viaţa religioasă, A murit în Franţa în 1672“ (J. Truchet.) 

Suediei !, a renunţat de asemenea la coroană doar 
pentru că i se urîse să fie rege. 


Un locotenent de infanterie, fără nume şi fără 
trecere 2, a început, la vîrsta de patruzeci și cinci 
de ani, să devină cunoscut în cursul tulburărilor 
din Anglia. L-a detronat pe regele său legitim, 
bun, drept, blajin, viteaz şi generos; a pus săi 
se taie capul, printr-o decizie a Parlamentului 
său; a schimbat monarhia în republică; timp 
de zece ani a fost stăpînul Angliei, mai temut de 
vecinii săi și mai absolut în ţara lui decît toţi regii 
care au domnit în ea. A murit cînd i s-au isprăvit 
zilele, deplin stăpîn pe toată puterea regatului. 


Olandezii au scuturat jugul stăpînirii Spaniei ; 
ei au înjghebat o. republică puternică, și au susţi- 
nut, vreme de o sută de ani, războiul împotriva 
regilor lor legitimi, ca să-şi păstreze libertatea. 
Datorează atitea lucruri măreţe cîrmuirii și des- 
toiniciei principilor de Orania, de a căror ambiţie 
s-au temut totdeauna şi le-au limitat puterea. În 
momentul de faţă, republica olandeză, care ţine cu 
atita strășnicie la puterea ei, îi oferă principelui 
de Orania de astăzi, în ciuda puţinei lui expe- 
rienţe şi a rezultatelor proaste în război, ceea ce 
Je-a refuzat strămoşilor lui: nu se mulțumește să-l 
scoată din restriștea lui, îi dă putinţa să se facă 


1 Casa de Vasa. 
2 Cromwel, care l-a executat pe Carol I în 1649. 

suveranul Olandei í, şi a tolerat faptul că a asmu- 
țit poporul să sfîrşie un om care menținea singur 
libertatea obştească 2. 


Spania, această putere atît de întinsă şi atit de 
temut pentru toţi regii din lume, își găsește astăzi 
principalul sprijin în supușii ei răzvrătiți, şi îşi 
menţine puterea prin ocrotirea olandezilor ?. 


Un împărat, tînăr, slab, simplu, cîrmuit de mi- 
niștri incapabili, în perioada celei mai mari 
decăderi a casei de Austria, ajunge la un moment 
dat căpetenia tuturor principilor Germaniei, care 
-se tem de autoritatea lui, dar îl dispreţuiesc ca 
om, şi este mai absolut decît a fost vreodată 
Carol Quintul 4. 


Regele Angliei 5, slab, leneș și rob al desfătări- 
lor, uitind de interesele regatului său și de pildele 


1 Wilhelm de Orania a declarat, în 1674, stathuderatul 
cu drept ereditar în familia lui. 

2 John de Witt, republican înflăcărat, a fost măcelă- 
rit în 1672, ca şi fratele său Corneliu, în cursul unei răz- 
meriţe puse la cale de principii de Orania. 

? Se ştie că, în războiul din Olanda, Ludovic al XIV-lea 
îi socotea mai de temut pe olandezi decît pe spanioli. 

4 Este vorba de Leopold 7, împărat din 1658. La Roche- 
foucauld se referă, probabil, la coaliția formată împotriva 
Franţei în 1673, la campaniile din anii următori și la rolul 
armatei imperiale în aceste campanii. 

Carol al II-lea al Angliei încheiase alianţă cu Ludovio 
al XIV-lea prin tratatul de la Douvres (1670), prin care 
regele Franței îi asigura o subvenție de trei. milioane de 


2da 


pe care le putea lua din propria lui familie, s-a 
expus cu îndîrjire, de șase ani încoace, furiei po- 
poarelor sale și urii parlamentului pentru a 
păstra o alianţă strînsă cu regele Franţei ; în loc 
să pună capăt cuceririlor acestui suveren în Ţă- 
rile de Jos, el chiar a contribuit la ele punîndu-i 
trupe la dispoziţie. Legătura aceasta nu l-a lăsat 
să ajungă stăpîn absolut al Angliei. și să-şi întindă 
graniţele în Flandra și în Olanda, prin cetăţi for- 
tificate şi prin porturi, pe care le-a refuzat me- 
reu ; dar în același timp, cînd primeşte sume con- 
siderabile de la rege şi cînd are mai multă nevoie 
de a fi susținut împotriva propriilor lui supuși, 
renunţă, fără vreun pretext, la atîtea legăminte, şi 
se declară contra Franţei, tocmai cînd are nevoie 
şi trebuie să fie aliatul ei; printr-o nechibzuită 
politică zorită, pierde, într-o clipă, singurul folos 
pe care îl putea trage dintr-o proastă politică de 
şase ani, şi, de unde ar fi putut oferi pacea ca 
mijlocitor, este nevoit s-o ceară ca solicitator, cînd 
regele o acordă Spaniei, Germaniei şi Olandei ?. 

Propunerile ce i se făcuseră regelui Angliei de 
a-şi căsători nepoata, principesa de York, cu prin- 
cipele de Orania, nu-i erau pe plac ducele de 
York nu părea mai încîntat decît fratele său, re- 


livre -pe an. Alianţa stîrnind opoziţia Parlamentului, în 
1677, Carol al II-lea a luat hotărîrea să-și schimbe politica. 
În acest sens, şi-a căsătorit nepoata, Maria, principesă de 
York, cu Wilhelm de Orania. 

1 Prin tratatul de la Nimègue, semnat în august 1678. 


246 


gele, iar principele de Orania, el însuși scîrbit de 
piedicile puse în calea acestui proiect, își luase 
orice nădejde. Regele Angliei, strîns legat cu re- 
gele Franţei, consimţea la cuceririle acestuia, cînd 
interesele marelui vistiernic al Angliei t şi teama 
de a fi atacat de Parlament l-au făcut să-şi întă- 
rească siguranța personală, hotărîndu-l pe rege, 
stăpînul său, să se alieze cu principele de Orania 
prin căsătoria cu principesa de York şi să facă 
Anglia să se declare contra Franţei, pentru ocro- 
tirea Țărilor de Jos. Schimbarea regelui Angliei a 
fost atît de bruscă şi de tăinuită, încît ducele de 
York nu ştia. încă de ea cu două zile înainte de 
căsătoria fiicei lui, și nimeni nu se putea dumeri 
că regele Angliei, care îşi riscase vreme de zece 
ani viaţa şi coroana ca să rămînă aliat cu Franţa, 
putea să renunțe într-o clipă la tot ce nădăjduia 
de pe urma ei, ca să dea ascultare părerii mi- 
nistrului său. La rîndul său, principele de Orania, 
care avea mare interes să-și croiască un drum ca 
să ajungă într-o bună zi rege al Angliei, neglija 
căsătoria aceasta, care îl făcea moştenitor pre- 
zumtiv al regatului ; își limita ţelurile la întărirea 
autorităţii lui în Olanda, în ciuda eșecurilor ulti- 
melor campanii, şi se străduia să ajungă la fel de 
absolut în celelalte provincii ale acestui stat pe 


1 Thomas Osborne, conte de Danby, care urmărea să 
spulbere opoziția Parlamentului pfin căsătoria principesei 
Maria cu Wilhelm de Orania. 

cit credea că este în Zelanda! dar şi-a dat în 
curînd seama că trebuia să ia alte măsuri şi o în- 
tîimplare ridicolă l-a făcut să vadă mai bine decît 
vedea de obicei situaţia în care se afla ţara lui. 
Un crainic obştesc vindea niște mobile la mezat 
unde se strînsese multă lume în jur; a pus în 
vînzare un atlas, și văzînd că nimeni nu oferea 
un preţ mai mare, a spus mulţimii “că lucrarea 
aceea era ceva mai rar decit își închipuiau, iar 
hărţile erau atit de exacte, încît rîul de care 
excelența-sa principele de Orania nu știuse nimic 
cind a pierdut bătălia de la Cassel? era notat 
întocmai. Zeflemeaua aceasta, care a fost primită 
cu aplauze unanime, a fost unul dintre motivele 
cele mai puternice care l-a obligat pe principele 
de Orania să caute din nou alianţa cu Anglia, 
pentru a potoli Olanda, și pentru a uni atîtea 
puteri impotriva noastră. Se pare totuși că cei 
care au dorit căsătoria aceasta, și cei care au fost 
potrivnici, nu şi-au dat seama de interesele lor 
marele vistiernic a vrut să împace Parlâmentul şi 
să se asigure că nu va fi atacat de el, îndemnîn- 
du-l pe rege, stăpinul său, s-o dea pe nepoata lui 
principelui de Orania şi să se declare împotriva 
Franţei ; regele Angliei a crezut că-și întărește 


1 Principii de Orania crau guvernatorii Zelandei. 

2 Este vorba de victoria ducelui de Orléans în lupta cu 
Wilhelm de Orania din 11 aprilie 1677. Aluzii Ja acest eve- 
niment se găsesc în operele scriitorilor vremii (La Fon- 
taine, doamna de Sévigné). 

autoritatea în regat prin sprijinul principelui de 
Orania, și a vrut să-și convingă popoarele să-i 
dea bani pentru plăcerile lui, sub pretextul că 
porneşte război împotriva regelui Franţei şi că îl 
va constringe să primească pacea; principele de 
Orania a avut de gînd să supună Olanda datorită 
protecţiei Angliei ; Franţa s-a temut ca o căsă- 
torie atît de opusă intereselor ei să nu strice echi- 
librul, împingînd şi Anglia în tabăra dușmanilor 
noștri. Rezultatul a arătat, în şase săptămîni, 
netemeinicia acestor raționamente căsătoria 
aceasta aduce o neîncredere continuă între Anglia 
și Olanda, şi amîndouă o privesc ca un plan dea 
Je înăbuși libertatea; Parlamentul Angliei îi 
atacă pe miniştrii regelui, ca să-l atace după aceea 
şi pe el; statele Olandei, sătule de război şi dor- 
nice de libertate, se căiesc că şi-au pus libertatea 
în mîinile unui tînăr ambițios care este şi moște- 
nitorul prezumtiv al coroanei Angliei; regele 
Franţei, care a văzut mai întîi în căsătoria aceasta 
o nouă ligă ce se alcătuia împotriva lui, a ştiut să 
se folosească de ea pentru a-şi dezbina dușmanii, 
şi ca să fie în măsură să ia Flandra, dacă n-ar fi 
preferat gloria de a face pace, gloriei de a face 
noi cuceriri £. 


1 Doamna de Sévigné. scria în acelaşi sens „Toute ora- 
şele tremură. Cred că din toate acestea ne vom alege cu 
pacea sau cu Flandra“ (Scrisoarea din 18 mirtie 1078, 
către Bussy-Rabutin.) 

Dacă secolul nostru nu a produs mai puţine eve- 
nimente extraordinare decît secolele trecute, vona 
cădea fără îndoială de acord să spunem că are 
nefericitul avantaj de a le întrece în nesăbuinţa 
crimelor. Franţa însăşi, care le-a detestat întot- 
deauna, care li se opune prin firca naţiunii și prin 
religie, şi care este susținută de pildele suvera- 
nului aflat la domnie, este totuşi astăzi scena pe 
care vedem apărînd tot ceea ce istoria şi mitolo- 
gia ne-au spus despre crimele antichităţii. Viciile 
există de cînd lumea, oamenii sînt înzestrați din 
naştere cu interese, cu cruzime şi cu porniri de 
desfrîu ; dar dacă unele persoane, pe care le cu- 
noaște toată lumea, s-ar fi ivit în primele veacuri, 
oare s-ar mai vorbi acum despre dezmăţurile lui 
Heliogabal, despre reaua-credinţă a grecilor și 
despre otrăvurile şi crimele îngrozitoare ale 
Medeei ! ? 


i „Ecou, spune J. Truchet, al vilvei stârnite de crimele 
şi de procesul marchizei de Brinvilliers“ (1676) 


APENDICE 


DESPRE EVENIMENTELE SECOLULUI 
NOSTRU, 


2. PORTRETUL DOAMNEI DE MONTESPAN 


Diane ! de Rochechouart este fiica ducelui de 
Mortemart şi soţia marchizului de Montespan. 
Este de o frumuseţe surprinzătoare ; duhul şi con- 
versaţia ei sînt mai fermecătoare decît frumuse- 
țea ei. Şi-a pus în gînd să-i placă regelui, smul- 
gîndu-l din mrejile unei La Vallière, de care era 
îndrăgostit. Multă vreme, regele a neglijat cuce- 
rirea aceasta, ba chiar a făcut glume răutăcioase 
pe seama ei. Au trecut, doi sau trei ani fără ca 
doamna de Montespan să realizeze alte progrese 
decit să ajungă doamnă la curte, aflată în mod 
deosebit în suita reginei, şi într-o stiînsă fami- 
liaritate cu regele şi cu La Vallière. Cu toate 
acestea nu s-a descurajat, şi, încrezătoare în fru- 
museţea, în spiritul, şi în serviciile doamnei de 

1 Un lapsus al lui La Rochefoucauld : Diane, ducesă de 


Mortemart, era mama ei; doamna de Montespan se nu- 
mea Françoise-Athénais. 


Mointausier í, doamnă de onoare a reginei, şi-a 
urmat planul mai departe, sigură de rezultat. Nu 
s-a înșelat datorită farmecelor ei, şi timpului, 
regele a părăsit-o pe La Vallière, şi doamna de 
Montespan a ajuns pe față favorita lui 2. Marchi- 
zu! de Montespan şi-a dat seama de năpasta 
aceasta cu toată violența unui bărbat gelos. S-a 
înfuriat contra soţiei ; i-a reproșat în mod public 
doamnei de Montausier că o tîrîse în mocirla în 
câre se afundase. Durerea şi deznădejdea lui l-au 
împins. să facă atita zarvă, încît. a fost nevoit să 
părăsească ţara, ca să-și păstreze libertatea. 
Doamna de Montespan a căpătat atunci toată li- 
bertatea pe care o jinduia, iar trecerea ei nu mai 
cunoștea margini. A avut locuinţă personală în 
toate palatele regelui ; consiliile secrete se ţineau 
la ea. Regina a cedat în favoarea ei, ca și tot 
restul curții, și nu numai că nu i-a mai fost îngă- 
duit să ignore o iubire atît de bine ştiută de toată 
lumea, dar a fost nevoită să-i privească în faţă 
toate urmările, fără să cuteze să se plîngă, fiind 
obligată să-i arate doamnei de Mântespan sem- 
neie de dragoste și de bunăvoință pe care le pri- 
mea ea de la rege. Ba mai mult încă, doamna de 
Montespan a ţinut ca La Vallière să fie martora 


1 Julie d'Angennes, fiica marchizei de Rambouillet, că- 
sătorită cu ducele de Montausier. Fusese numită primă 
doamnă de onoare reginei în 1664, în locul doamnei 
de Navailles. 

? ja 1688. 

triumfului ei, să fie de faţă şi în preajma ei la 
toate petrecerile publice sau particulare; i-a 
împărtăşit taina naşterii copiilor săi, în vreme ce 
faţă de toţi ai casei își ascundea starea în care se 
afla. S-a plictisit în cele din urmă de prezenţa «ei, 
cu toate actele de supunere şi cu toate suferinţele 
îndurate de La Vallière, și fata aceasta simplă și 
credulă a fost nevoită să îmbrace straiele mona- 
hale ale carmelitelor, mai puţin din evlavie decît 
din slăbiciune, şi se poate spune că n-a părăsit 
lumea decît pentru a-și îndeplini îndatoririle față 
de Curte. 1 


1 „La Vallière s-a călugărit în 1674; a depus juruinţă 
în anul următor, iar predica a fost rostită de Bossuet. 
Versiunea pe care o dă La Rochefoucauld faptelor este 
întru totul contestabilă : se pare, într-adevăr, că vocația 
monahală a fostei favorite a fost reală şi profundă“. 
(J. Truchet.) 

2. PORTRETUL CARDINALULUI DE RETZ! 


Pau! de Gondi, cardinal de Retz, are multă ele- 
vaţie, un larg orizont spiritual, dar îi place mai 
mult să pozeze decît să arate o vitejie cu adevărat 
măreaţă. Are o memorie extraordinară, mai multă 
vigoare decit fineţe în vorbire, o fire îngăduitoare, 
blindeţe şi slăbiciune în faţa tînguirilor şi a 


1 Textul mss. 325 bis, ediţia J. Truchet, Portretul acesta 
a apărut pentru prima dată în vol. III al scrisorilor doam- 
nei de Sévigné, din ediţia îngrijită de cavalerul de Perrin 
(1754), în urma scrisorii doamnei de Grignan din 19 iunie 
1675, în care se spune: „lată un portret făcut pe neaş- 
teptate cardinalului : cel care l-a zugrăvit nu-i este pri- 
eten intim ; nu are de gînd să-i ajungă sub ochi portretul, 
nici să circule din mînă în mînă ; n-a avut pretenţia că-l 
laudă. Mi s-a:părut bun pentru toate temeiurile acestea : 
ţi-l trimit şi te rog să nu dai nimănui nici o copie după 
el. Sintem atît de sătui de laude în față, încît e o plăcere 
cînd poţi avea chezășia că autorul n-a avut de gînd să-ţi 
tie pe plac; iată ce spune omul cînd rostește adevărul 
gol-soluţ, în toată naivitatea lui“ La 3 iulie, doamna de 
Sévigné preciza că portretul era opera lui La Rochetou- 


256 


mustrărilor care-i vin de la prieteni, puţină evla- 
vie şi vagi urme de credință. Pare ambițios fără 
să fie; vanitatea şi cei care l-au împins spre ea 
l-au făcut să întreprindă lucruri mari, mai toate 
opuse îndeletnicirii lui; a stîrnit cele mai mari 
tulburări în ţară fără să aibă un plan anume de 
a trage foloase de pe urma lor, și, departe de a se 
declara dușmanul cardinalului Mazarin, ca să-i ia 
locul, nu s-a gîndit decît să-i pară un om de 
temut şi să-și facă o fală din virtutea fără temei 
de a-i fi potrivnic. A ştiut totuși să profite cu 
iscusință de nenorocirile obşteşti ca să ajungă 
cardinal ; și-a îndurat închisoarea cu dirzenie, și 
nu şi-a datorat libertatea decît cutezanţei lui. 
Trîndăvia l-a susținut strălucit, în anonimatul 
unei vieţi rătăcitoare și ascunse. Și-a păstrat 
arhiepiscopatul din Paris înfruntînd puterea car- 
dinalului Mazarin ; dar, după moartea acestui mi- 
nistru, a renunțat la slujba aceasta fără să-și dea 
seama ce făcea şi fără să folosească împrejurarea 
pentru a favoriza interesele prietenilor şi pro- 


cauld, şi-i povestea fiicei ei că-l arătase cardinalului, care 
„a simţit aceeași plăcere ca şi mine văzînd că adevărul 
îl silea pe autor să vorbească în felul acesta despre din- 
sul, cu toate că nu-l iubea şi socotea că nu-i va ajunge 
niciodată sub ochi“. J. Truchet amintește că d. André 
Bertière a descoperit o altă versiune a portretului, care 
pare să fie aceea despre care vorbeşte doamna de S6- 
viene, 

1 Arestat în 1652, Retz a reuşit să evadeze în 1654 din 
castelul de la Nantes. 


19 — Maxime şi reflecţii RE 


priile sale interese í. A făcut parte din diverse 
conclave 2 și purtarea lui i-a sporit mereu repu- 
taţia. Înclinarea lui firească este trindăvia ; lu- 
crează totuși intens în treburile care îl zoresc, și 
se odihneşte fără sinchisire cînd le-a isprăvit. 
Are atita prezență de spirit, și ştie să întoarcă în 
âșa fel în folosul lui prilejurile pe care împreju- 
rările i le scot în cale, de parcă le-a prevăzut şi 
le-a dorit. li place să povestească, ţine să-i ulu- 
iască fără deosebire pe toţi cei care îl ascultă, prin 
isprăvi nemaipomenite, şi adeseori scoate mai 
mult din imaginație decît din memorie. Majorita- 
tea calităţilor lui nu sînt reale şi ceea ce a contri- 
buit mai mult la faima lui este faptul că ştie 
să-şi pună defectele într-o lumină prielnică. Este 
nepăsător faţă de ură și faţă de prietenie, oricâtă 
grijă a avut să pară preocupat de amîndouă ; nu 
este în stare nici de invidie nici de calicie, fie din 
virtute, fie din lipsă de voință. A luat cu împru- 
mut de la prietenii săi mai mult decît putea spera 
să dea înapoi ca simplu particular; a simţit o 
fală să găsească atîta credit și să încerce să se 
achite de datorii. Nu are gust nici fineţe ; îşi pe- 


1 În 1662. J. Truchet precizează că, în realitate, şi-a ne- 
gociat cu îndiîrjire demisia. 

> Participase activ la conclavele din 1635 (pentru alege- 
rea lui Alexandru al VII-lea), din 1667 (pentru alegerea 
lui Clement al IX-lea) şi din 1670 (pentru alegerea lui 
Clement al X-lea), iar mai tîrziu, în 1676, la alegerea lui 
Inocenţiu al XI-lea. 


258 


trece timpul cu orice şi nu se simte bine cu nimic g 
se fereşte cu dibăcie să se dea de gol că nu are 
decît o spoială de cunoştinţe în toate domeniile. 
Recenta lui schivniciret este acţiunea cea mai 
strălucitoare şi cea mai amăgitoare din viaţa lui 4 
este o jertfă pe care a adus-o orgoliului său, sub 
pretextul cucerniciei : părăseşte curtea, de care 
nu se poate lega, și se depărtează de lume, care 
se depărtează de el. 


1 În iunie 1675, Retz i-a scris Papei ca să-i prezinte 
demisia din rangul de catdinal ; şi-a dat vesela ca să-și 
achite datoriile, a dat drumul slugilor şi se pregătea să 
se retragă la mînăstirea de 1a Saint-Mihiel 


3. INSEMNARI ÎN LEGATURĂ CU 
INCEPUTURILE CARDINALULUI DE RICHELIEU 


Domnul de Lucon!, care după aceea a ajuns 
cardinal de Richelieu, fiind legat trup și suflet 
de interesele mareșalului d'Ancre 2, l-a sfătuit să 
pornească războiul ; dar după ce i-a dat ideea 
aceasta şi după ce propunerea a ajuns în fața 
Consiliului, episcopul de Luçon şi-a exprimat 
dezaprobarea și i s-a împotrivit, deoarece 
episcopul de Nevers 3, care socotea pacea prielnică. 
planurilor sale, intervenise ca părintele Joseph 1 
să-i ofere stăreția de la Charité, cu condiţia să 
obțină aprobarea Consiliului. Schimbarea aceasta 
de părere a episcopului de Luçon l-a surprins pe 


1 în fr. Monsieur de, titultură tradiţională a episcopilor 
catolici, corespunzînd, în ierarhia ortodoxă, cu preasfin- 
ția-sa episcopul de... — Richelieu era într-adevăr episcop 
de Luçon. 

2 Ministrul Concini. 

3 Este vorba de Eustache du Lys, episcop de Nevers 
între 1606-1643. 

4 Este vorba de Francois Leclere du Tremblay, vestitul 
capucin poreclit Emineţa cenuşie, 

mareşalui d'Ancre, şi l-a făcut să-i spună, cu 
oarecare iritare, că se mira văzindu-l că trece atît 
de repede de la ọ părere la alta, cu totul opusă; 
la care episcopul de Lucon a răspuns textual că 
noile împrejurări cer hotărîri noi. Dar socotind 
bine că prin cuvintele acestea îl supărase pe ma- 
reşal, s-a hotărît să caute mijloace de a-i face de 
petrecanie ; și într-o bună zi, cînd Deageanti 
venise după el ca să-i ceară să semneze cîteva 
câpii după niște acte, i-a spus că avea ceva im- 
portant de comunicat domnului de Luynes și că 
dorea să stea de vorbă cu dinsul. A doua zi, dom- 
nul de Luynes s-a întîlnit cu el şi, la această în- 
tîlnire, episcopul de Lucon i-a-spus că mareșalul 
d'Ancre era hotărît să-l nimicească și că singurul 
mijloc de a se feri de prigoana unui dușman atît 
de puternic era să i-o ia înainte. Cuvintele acestea 
l-au surprins grozav pe domnul de Luynes, care 
şi luase hotărîrea aceasta, neștiind dacă sfatul pe 
care i-l dădea un favorit al mareşalului nu era 
cumva o capcană pentru a-l lua prin surprindere 
şi a-l face să-și dea sentimentele în vileag. Cu 
toate acestea Lugon îi arăta atîta rîvnă pentru 
binele regelui și atita înflăcărare pentru pieirea 
mareșalului, despre care spunea că este cel mai 
mare duşman al ţării, încît domnul de Luynes, 
convins de sinceritatea lui, era pe punctul de a-și 
da gîndul pe faţă, destăindu-i planul pe care îl 


1 „Guichard Deageant de Saint-Marcellin, amestecat în 
intrigile ducelui de Luynes.“ (J. Truchet.) 

urzise de a-l ucide pe mareșal; dar reţinindu-se 
atunci de a-i vorbi despre acest plan, i-a relatat 
lui Dâageant convorbirea pe care o avuseseră 
împreună şi dorinţa pe care o nutrea de a-i împăr- 
tăși secretul ; Deageant însă a dezaprobat în între- 
gime lucrul acesta şi i-a arătat că ar însemna să-i 
dea un mijloc sigur episcopului de Lucon de a se 
împăca, în dauna lui, cu mareșalul şi de a se alia 
mai strîns decît oricînd cu el, dîndu-i în vileag un 
plan de asemnea gravitate : așa încît planul a fost. 
pus în aplicare şi mareșalul d'Ancre a fost ucis, 
fără ca episcopul de Luçon să ştie î. Dar sfaturile 
pe care i le dăduse domnului de Luynes, şi înver- 
șunarea pe care îi mărturisese că o are împotriva 
mareșalului l-au lăsat pe loc şi i-au ajutat ca 
regele să-i poruncească să asiste mai departe la 
Consiliu, şi să-și îndeplinească funcţia de secretar 
de stat cum se obişnuise aşa încît a mai rămas 
o vreme la curte, fără ca prăbuşirea mareșalului 
care-l avansase să-i dăuneze în poziţia lui. Dar 
cum nu luase aceleaşi măsuri de precauţie și față 
de vechii miniștri, cum făcuse faţă de domnul de 
Luynes, domnul de Villeroy ? și domnul preşedinte 


t La 24 aprilie 1617, 

2 Nicolas de Neuville, senior de Villeroy, fusese secre- 
tar de stat încă din vremea domniei lui Carol al IX-lea. 
Nevoit să părăsească Consiliul în timpul lui Concini, s-a 
reîntors în Consiliu. după asasinarea lui Concini, dar a 
murit chiar în cursul anului 1617, 

Jeannin í, care au văzut pe ce cale piezișe intra 
în treburile obşteşti, i-au arătat domnului de 
Luynes că nu trebuia să se aştepte la mai multă 
fidelitate din partea lui decît dovedise faţă de 
mareşalul d'Ancre, şi că era necesar să-l îndepăr- 
teze ca pe o persoană primejdioasă, care ţinea să 
se căpătuiască pe orice cale cu putinţă : fapt care 
l-a hotărît pe domnul de Luynes să-i dea poruncă 
să se retragă la Avignon?, În vremea aceasta 
regina, mama regelui, s-a dus la Blois, şi episcopul 
de Luçon, care nu putea suporta să-și vadă toate 
speranţele spulberate, a incercat să restabilească 
legăturile cu domnul de Luynes şi i-a trimis vorbă, 
făgăduindu-i că, dacă îi va îngădui să se reîntoarcă 
în preajma reginei, avea să se folosească de în- 
rîurirea pe care o avea asupra ei ca să-i alunge 
pe toţi cei pe care nu-i suferea el și să înfăp- 
tuiască tot ce avea “să-i prescrie domnul de 
Luynes. Propunerea a fost primită şi episcopul de 
Luçon, reîntorcîndu-se, a pecetluit soarta luptei 


1 Pierre Jeannin, fost preşedinte al Tribunalului (le 
Parlement) din Dijon, fusese numit controlor general de 
către Maria de Medicis și își picrăuse funcţia în timpul 
lui Concini. 

2 Surghiunul lui. Richelieu la Avignon a ţinut un an, 
din aprilie 1618, în aprilie 1619. Retragerea Mariei de 
Medicis la Blois data din mai 1617. Richelieu o însoţise 
la Blois, 

de la Pont-de-Cé f, în urma căreia a fost făcut 
cardinal şi a început să aşeze temeliile măreției la 
care avea să ajungă. 


1 Victoria armatei regale asupra armatei reginei mame 
(7 august 1620), 


4. CONTELE D'HARCOURT ! 


Grija pe care a avut-o întimplarea să înalțe și să 
doboare meritul oamenilor este cunoscută din toate 
timpurile, şi se pot cita mii de exemple menite să 
arate dreptul pe care şi l-a luat de a da preț cali- 
tăţilor lor, aşa cum suveranii stabilesc valoarea 
monedei, pentru a arăta că pecetea ei le eonferii 
cursul pe care îl vrea ea?. Dacă s-a slujit de ta- 
lentele extraordinare ale excelenţei-sale principe- 
lui și ale domnului de Turenne, pentru a-i face 
vrednici de admiraţie 3, se pare că le-a respectat 
valoarea şi, oricît este ea de nedreaptă, n-a avut 
încotro şi a trebuit să le facă dreptate. Dar putem 


1 Henri de Lorraine, conte d'Harcourt (1601-1666). în 
timpul Frondei, se luptase împotriva lui Condé, şi La 
Rochefoucauld avea motive să nu-l simpatizeze. În Me- 
morii îi atribuise ascensiunea unor întîmplări prielnice. 

2 Aceeaşi imagine în MS 87, unde La Rochefoucauld 
atribuie chiar regilor puterea pe care o dă aici întîm- 
plării, 

š Cf. paralela Condâ-Turenne din reflecţia: 14. 

spuhe că vrea să-și arate toată amploarea puterii 
ei cînd alege oameni de categorie mijlocie pentru 
a-i pune pe picior de egalitate cu cei mai de seamă 
oameni. Cei care l-au cunoscut pe contele 
4'Harcourt vor fi de acord cu spusele mele și îl vor 
privi ca pe o capodoperă a întîmplării, care a ținut 
ca posteritatea să-l socotească vrednic de a fi com- 
parat, în gloria armelor, cu cele mai celebre căpe- 
ţenii de oști. Îl vor vedea înfăptuind în chip fericit 
cele mai grele și mai glorioase acţiuni. Îzbînzile din 
insulele Sainte-Marguerite î, de la Casal, lupta de 
la Route, asedierea 'Turinului, bătăliile cîștigate 
în Catalonia 2, — un şir atît de lung de victorii vor 
stirni mirarea vremurilor care au să vină. Gloria 
contelui d'Harcourt va sta în cumpănă cu gloria 
excelenţei-sale principelui şi a domnului de Tu- 
renne, în ciuda depărtării pe care a rînduit-o firea 
între ei; va avea același rang în istorie, și nu 
va îndrăzi nimeni să-i tăgăduiâscă meritului său 
ceea ce ştim în momentul de față că nu se dato- 
vează decît norocului. 


Astăzi insulele Lérins (Sainte-Minguerite şi Saint- 
Honorat). 
? „Toate victoriile acestea au fost obținute împotriva 
spaniolilor, și asupra Savoii ; între 1637 (insulele Lérins) 
și 1645 (campania din Catalonia)“. (J. Truchet.) 


DOCUMENTE 
DESPRE LA ROCHEFOUCAULD 


2. PORTRETUL LUI LA ROCHEFOUCAULD 
DE EL ÎNSUȘI! 


Sînt de talie mijlocie, mlădie şi bine propor- 
ţionată. Am tenul brunet dar destul de neted, 
fruntea înaltă și potrivit de mare, ochii negri, mici, 
adînciţi în cap, și sprîncenele negre şi stufoase, 
dar bine arcuite. Mi-ar veni tare greu să spun cum 
am nasul croit, căci nu este nici cîrn, nici coroiat, 
nici mare, nici ascuţit — cel puţin după cît soco- 
tesc eu. Ştiu doar că e mai degrabă mare decît 
mic şi coboară puţin cam prea jos. Am gura mare 
şi buzele destul de roşii de obicei, și nici frumos, 
nici urît croite. Am dinţii albi şi mulțumitor de 
simetric orînduiţi. Mi s-a spus mai demult că 
aveam bărbia puţin cam prea mare : chiar acum 
m-am pipăit şi m-am privit în oglindă, ca să-mi 


1 Acesta era titlul portretului în culegerea din 1659, 
cînd a apărut pentru prima dată, într-o Culegere de Por- 
trete şi Elogi în versuri şi în proză închinate Alteţei- 
sale Regale Principesei, publicat de editorii. Serey și 
Barbin, în două formate simultane, un in-12 și un in- 
80. Îl scrisese, după cît se pare, prin 1655 sau 1656, 

dau seama și nu prea știu ce să cred. Cât despre 
formatul feţii, îl am fie pătrat, fie oval; care 
anume din două, mi-ar fi tare greu s-o spun. Am 
părul negru, ondulat de felul lui, și cu toate 
acestea destul de des şi de lung, ca să poată năzui 
la un cap frumos, 

Am ceva, în expresia feţii, care aduce a in- 
tristare şi a mâîndrie, ceea ce-i face pe cei mai 
mulţi să creadă că sînt dispreţuitor, deşi nu. sînt 
cîtuşi de puţin aşa. Vorbesc şi gesticulez foarte 
uşor şi chiar puţin cam prea mult ; şi pînă şi cînd 
vorbesc fac multe gesturi. Iată cu toată sinceri- 
tatea cum socotesc eu că sint făcut pe din afară, 
și lumea va găsi, cred, că ceea ce socotesc eu 
despre mine, în privinţa aceasta, nu este prea 
departe de ceea ce este. Voi proceda cu aceeaşi 
exactitate și în ce-mi mai rămîne de adăugat la 
portretul meu; căci m-am studiat îndeajuns 
pentru a mă cunoaște bine, și nu-mi lipseşte nici 
încrederea, ca să spun nestingherit calitățile pe 
care le pot avea, nici sinceritatea, ca să mărturi- 
sesc deschis defectele pe care le am. 

În primul rînd, în privința firii! mele obiş- 
nuite, sînt un temperament melancolic, şi asta în 
asemenea măsură, încît, de vreo trei sau patru 
ani, abia dacă m-a văzut cineva rizînd de trei sau 
de patru ori. Aș avea, totuși, mi se pare, o melan- 


1 În fr. humeur. Autorul dă cuvîntului o explicaţie psi- 
hofiziologică, convins de teoria umorilor, care explica di- 
feritele tipuri de temperament coleric, sanghin etc, 

colie destul de suportabilă și destul de blindă, 
dacă n-aş mai avea şi altele în afară de aceea le- 
gată de temperamentul meu ; dar îmi mai vin 
atitea din altă parte, și tot ce-mi vine îmi umple 
în asemenea hal închipuirea şi îmi acaparâază 
mintea atît de puternic, încît majoritatea timpu- 
lui, ori visez, fără să scot un cuvînt, ori vorbesc 
fără nici o noimă. Sint foarte rezervat cu aceia 
pe care nu-i cunosc şi nu sînt prea deschis nici 
cu majoritatea celor pe care îi cunosc. Este un 
defect. Îmi dau bine seama, şi n-am să preget în 
fața nici unui efort ca să mă corectez ; dar cum o 
anumită căutătură sumbră pe care o am pe faţă 
contribuie și ea să mă facă să par încă şi mai re- 
zervat decît sînt, şi pentru că nu stă în putinţa 
noastră de a ne dezbăra de o înfăţişare urîtă, care 
ne vine din așezarea firească a trăsăturilor, soco- 
tesc că, după ce mă voi fi corectat pe dinlăuntru, 
tot au să-mi rămînă semne uriîte în afară. 

Am duh și nu stau pe gînduri s-o spun : căci ce 
rost are, în privinţa aceasta, să ne ascundem după 
deget? Să tot ocolești atît şi să te scuzi atît, ca 
să spui avantajele pe care le ai, înseamnă, mi se 
pare, să ascunzi puţină vanitate sub o modestie 
amăgitoare şi să te foloseşti de un procedeu 
foarte iscusit, ca să lași să se creadă despre tine 
lucruri cu mult mâi bune decît se spun. În ceea 
.ce mă priveşte, sînt mulţumit că nu mă crede 
lumea nici mai frumos decît mă prezint, nici cu 
o fire mai bună decît mă zugrăvesc, nici mai spi- 

ritual și mai cu judecată decît voi spune că sînt. 
Așadar, am duh — o mai spur o dată — dar un 
duh pe care îl strică melancolia ; căci deși sînt 
destul de stăpîn pe:limba pe care o folosesc, deşi 
am o memorie fericită și nu gîndesc prea încâlcit, 
totuși mă las atît de mult pradă tristeţii, încît 
adesea exprim destul de prost ceea ce vreau să 
spun. 

Conversaţia cu oamenii de societate ! este una 
dintre plăcerile care mă mișcă cel mai mult. Îmi 
place să fie serioasă şi să se ocupe mai mult de 
morală ? ; cu toate acestea, ştiu s-o apreciez şi 
cînd este veselă, şi dacă eu nu spun multe ni- 
micuri din acelea de rîs, asta nu înseamnă că nu 
cunosc măcar valoarea nimicurilor bine spuse şi 
că nu găsesc foare amuzant modul acesta de 
glumă în care anumiţi oameni spontani și talen- 
taţi reușesc atît de bine 3. 

Scriu bine în proză, reușesc în versuri, şi, dacă 
m-ar ispiti gloria legată de lucrurile acestea, cred 
că mi-aş putea dobiîndi, cu puţină muncă, destulă 
faimă 4. 


1 Honnêtes gens, oameni culţi şi cu o ţinută ireproşa- 
bilă în societate, 

£ Cu înţelesul de analiză a caracterelor şi a moravuri- 
lor omensşiti, 

8 De pildă, Voiture. 

4 „Totuși nu și-a semnat cartea şi n-a vrut să se pre- 
zinte la Academie; de altfel, mai degrabă din dispreţ 
decit din modestie...“ (J. R. Charbonnel.) 

Îm place lectura în general; aceea în care gă- 
seşti ceva ce poate forma mintea şi întări sufletul 
îmi place în cel mai înalt grad. Mai ales, am o 
negrăită satisfacţie să citesc cu'o persoană de duh; 
căci, în felul acesta, reflectezi în orice clipă asu- 
pra celor citite, iar din reflecţiile pe care le faci 
se înfiripă conversaţia cea mai agreabilă dintre 
toate şi cea mai folositoare. 

Apreciez destul de bine lucrările în proză şi în 
versuri care mi se arată; dar îmi spun, poate, 
părerea despre ele cam, cu prea multă libertate. 
Ce mai este iarăşi rău în mine e faptul că sînt 
uneori de o exigenţă prea mare și critic cu prea 
multă severitate. Nu-mi displace să aud discutîn- 
du-se cu aprindere, şi adesea mă amestec şi eu 
cu dragă inimă în discuţie: dar, de obicei, îmi 
susțin părerea cu prea multă căldură și cînd ci- 
neva apără o idee nedreaptă împotriva mea, cite- 
odată, pasionîndu-mă prea mult pentru dreapta 
judecată, procedez eu însumi cu foarte puţină 
judecată. 

Am sentimente virtuoase, înclinări frumoase și 
o dorinţă atît de vie să fiu întru totul un om onest 
şi de lume, încît prietenii mei nu mi-ar putea face 
o mare plăcere decît dîndu-mi cu sinceritate în 
vileag defectele, Cei care mă cunosc ceva mai de 
aproape şi 'au avut bunătatea să-mi semnaleze 
cite ceva, în privinţa aceasta, știu că eu i-am pri- 
mit totdeauna cu toată bucuria posibilă şi cu toată 

supunerea spirituală pe care ar putea-o dori ci- 
neva. 

Toate pasiunile mele sînt destul de blajine şi 
de strunite : mai că nu m-a văzut vreodată cineva 
în prada mîniei şi pentru nimeni n-am nutrit 
vreodată ură. Nu sînt totuşi incapabil de răzbu- 
nare, dacă m-ar fi jignit cineva, şi dacă ar fi în 
joc onoarea mea rănită de pe urma înjuriei ce 
mi s-ar fi adus. Dimpotrivă, sînt încredinţat că 
datoria ar ţine atît de bine în mine locul urii, 
încât mi-aş urmări răzbunarea cu și mai multă 
străşnicie decît altul. 

Ambiţia nu mă frămîntă de loc. Nu mă tem de 
lucruri şi nu mă tem nicidecum- de moarte. Sînt 
prea puţin înctinat spre milă şi aș vrea să nu fiu 
cîtuși de puţin. Cu toate acesțea, nu există lucru 
pe care să nu-l fac pentru alinarea unei persoane 
miîhnite, și cred cu tot dinadinsul că trebuie să 
facem totul, chiar să-i și mărturisim multă com- 
pătimire pentru năpasta ei, căci oamenii amăriți 
sînt atît de proști încît lucrul acesta înseamnă 
pentru ei cel mai mare bine din lume ; dar sus- 
țin de asemenea că trebuie să ne mulțumim cu 
mărturisirea compasiunii și să- ne ferim cu grijă 
s-o avem. E o stare emotivă! care nu e bună la 
nimic într-un suflet bine croit; ea nu servește 
decît să înmoaie curajul şi trebuie s-o lăsăm oa- 
menilor de rînd, care, fiindcă nu fac niciodată ceva 


1 În fr. une passion, în înţelesul cartezian al cuvîntului. 

din rațiune, au nevoie de pasiuni pentru a fi îm- 
pinşi la înfăptuirea lucrurilor. 

Îmi iubesc prietenii și îi iubesc în așa fel încît 
n-aş şovăi o clipă să-mi sacrific interesele pentru 
reuşita intereselor lor; am stimă pentru ei, le 
suport cu răbdare toanele şi le trec uşor cu vede- 
rea orice; numai că nu-i alint prea mult, și, în 
absenţa lor, nu sînt cuprins de prea mari îngri- 
jorări. 

Din fire sînt prea puţin atras de majoritatea 
lucrurilor care îi atrag pe ceilalţi oameni. 

Sînt foarte rezervat 1 şi îmi vine mai uşor decît 
oricui să ţin sub tăcere ceea ce mi s-a spus ca o 
destăinuire, Sînt foarte credincios cuvîntului dat ; 
nu mi-l calc niciodată, orice urmare ar putea să 
aibă promisiunea mea, şi toată viaţa mi-am făcut 
din aceasta o lege de care nu mă pot lipsi. 

Sînt de o politețe desăvirșită faţă de femei, și 
nu cred că am spus vreodată ceva în faţa lor care 
să le fi pricinuit vreo supărare. Cînd au o minte 
aleasă îmi place mai mult conversaţia cu ele de- 
cît cu bărbaţii : în conversaţia lor găsești un anu- 
mit farmec care nu se întilnește la noi, și mi se 
pare, pe lîngă aceasta, că ele lămuresc totul cu 
mai multă rigoare şi dau o ticluire mai plăcută 
tucrurilor pe care le spun. Mi-au, plăcut şi mie 
femeile întrucitva, pe vremuri; acum nu-mi mai 
plac, cu toată tinereţea mea. Am renunţat la în- 


i În fr, secret. cu acest înţeles, cum îl găsim și la Bos- 
sucet, 


drugatul vorbelor dulci și mă mir doar de faptul 
că mai există încă atîţia oameni. de lume care se 
ocupă cu depănatul lor. 

Aprob nespus de mult pasiunile frumoase : ele 
dovedesc măreţia sufletului, și cu toate că în îră- 
mîntările pe care ni le dau e ceva potrivnic se- 
verei înţelepciuni, ele se împacă atît de bine, de 
altfel, cu virtutea cea mai austeră, încât cred că 
n-am putea avea temei să le condamnăm. Eu care 
cunosc tot ce este gingaș şi. puternic în marile în- 
volburări ale dragostei, dacă vreodată voi ajunge 
să iubesc, voi iubi, cu siguranţă în felul acesta; 
dar, după felul în care sînt eu făcut, nu cred că 
o astfel de cunoaștere are să treacă vreodată din 
minte în inimă 1, 


1 J. R. Charbonnel precizează că în momentul acela 
La Rochefoucauld nu fusese cucerit de-o profundă şi mis- 
tuitoare dragoste, cea care l-a legat, cu începere din 1665, 
de doamna de La Fayette. 

2. PORTRETUL LUI LA ROCHEFOUCAULD 
DE CARDINALUL DE RETZ: 


A existat întotdeauna o tărîmă de taină? în 
[fiinţa domnului de La Rochefoucauld. A voit să 
sc amestece în uneltiri încă din copilărie, și într-o 
vreme cînd nu-şi dădea seama de micile interese, 
care n-au format niciodată slăbiciunea lui, şi cînd 
nu le cunoştea nici pe cele mari, care, pe de altă 
parte, n-au format partea lui tare. Niciodată n-a 
fost în stare de vreo treabă, și nu ştiu de ce; căci 
uvea calităţi care la oricare altul ar fi putut să 
țină locul celor pe care nu le avea. Nu vedea 
prea departe şi nici laolaltă ceea ce era la în- 
demîna lui! Dar puterea lui de judecată, foarte 
iscusită în speculaţii, unită cu blîndeţga, cu farme- 
cul său de cuceritor şi cu manierele lui alese, care 
sînt admirabile, trebuia să compenseze, mai mult 
decît a făcut-o, lipsa lui de pătrundere. La el, 


1 Se află în Memoriile cardinalului de Retz (B.N., ms. 
ír. 10325, fol. 736-739) şi este posterior publicării Maxime- 
lor lui La Rochefoucauld. 

2 în text, „un nu ştiu ce“, 


nehotărirea a fost totdeauna ceva obişnuit; 
nu ştiu cărui lucru să atribui această nehotărîre 
nu i-a putut veni din bogăţia imaginaţiei lui, de 
tul de vie. N-o pot pune pe seama sterilităţii j 
decăţii lui, căci, deşi nu are o judecată subtilă î 
acţiune, e înzestrat cu multă rațiune. Vedem u 
mările acestei nehotărîri, deşi nu-i cunoaşte 
cauza. N-a fost niciodată un mare strateg, deşi 
fost foarte brav ; niciodată n-a fost prin el însu 
bun curtean, cu toate că a năzuit să fie ; n-a fo 
niciodată un bun partizan, deşi toată viaţa lui | 
fost angajat în vreo grupare. Atitudinea rușinat 
şi timidă, pe care i-o cunoaşteţi din viaţa particuj 
lară, se transformase, în afaceri, în atitudini 
-apologetică ; credea mereu că are nevoie de e 
credinţă care, unită cu Maximele lui, care 
arată destulă încredere în virtute, şi cu pricepe 
rea lui, care a constat întotdeauna în a se lăsa 
treburi, cu aceeaşi grabă cu care se apucase d 
ele, mă face să conchid că ar fi făcut mult m: 
bine să se cunoască şi să se mărginească să f 
socotit, cum ar fi putut, drept curteanul cel: m: 
politicos din cîţi s-au ivit în veacul lui £ 


+ După ultima frază, cum ne asigură J. Truchet, se mă 
pot citi următoarele cuvinte tăioase : „şi cel mai distin 
oim de lume cu privire la viaţa obștească“, 


3. PORTRETUL LUI LA ROUCHEIOUCAULD: 
DE DOAMNA DE SEVIGNE1 


Domnul de La Rochefoucauld spune că răspund 
conceptiei lui despre afecţiune 2, cu toate circum- 
slanțele şi urmările ei. (25 februarie 1671.) 


Domnul de La Rochefoucaulă m-a întrebat de 
mai bine de zece ori dacă n-ai primit drajeurile 
lui, și i-am spus toate cuvintele tale amabile în 
privința aceasta. De astă dată, îţi trimite o anec- 
dotă în loc de drajeuri contele d'Estrâes i-a po- 
vestit că, în călătoria lui în Guineea, a ajuns prin- 
tre creștini. A găsit acolo o biserică, douăzeci de 
canonici negri, care, goi-pușcă, doar cu nişte bone- 


1 S. de Sacy a extras din corespondenţa doamnei de 
Sévigné ceea ce s-ar putea numi „tuşe uşoare şi fugitive“ 
pentru un portret al ducelui de La Rochefoucauld, men- 
ționat de mai bine de 170 de ori în ediţia Pleiadei. Ma- 
joritatea fac parte din scrisorile adresate doamnei de 
Grignan, fiica scriitoarei. 

2 Este vorba de iubirea doamnei de -Sévigné pentru 
fiica ei, doamna de Grignan. 

tele pătrate şi cu aumusa t pe braţul stîng, cîntau 
slavă Domnului. Te roagă să reflectezi la întil- 
nirea aceasta, și să nu crezi că aveau nici cel mai 
mic stihar, căci erau ca pruncii cînd ies din pînte= 
cele mamei, și negri ca niște diavoli... (20 martie 
1671.) 


Am fost ieri la domnul de La Rochefoucauld, 
şi l-am găsit ţipînd ca din gură de şarpe din pri- 
cina durerilor cumplite ale podagrei. Durerile lui 
erau atît de sfișietoare, încît toată tăria lui era 
învinsă, fără să-i mai rămînă o fărîmă : intensi- 
tatea durerilor îl zbuciuma atît de strașnic, încît 
aiura în fotoliu, cuprins de o febră năprasnică, 
M-a cuprins o milă negrăită ; nu-l mai văzusem 
niciodată în halul acesta ; m-a rugat să-ţi dau de 
veste şi să te asigur că osîndiţii care sînt trași 
pe roată nu suferă într-o clipă ceea ce suferă el 
de o jumătate de viaţă, şi că astfel își doreşte 
moartea ca pe o lovitură de graţie ; nici noaptea 
nu i-a fost mai bine. (23 martie 1671.) 


„„Nu ţi s-au părut frumoase cele cinci sau şase 
fabule ale lui La Fontaine, care se află într-unul 
din volumele pe care ţi le-am trimis ? Eram în- 
cîntaţi de ele 'mai deunăzi la domnul de La Ro- 
chefoucauld. Am învăţat-o pe dinafară pe cea cu 
Maimuta şi Motanul... (19 aprilie 1671.) 


1 Piele de jder pe care o poartă canonicii şi cîntăreţii 
catolici pe braţ, cînd slujesc. 

„«Cînd mă culc mă bintuie niște vise care sint 
de un gri-cafeniu, cum spune domnul de La Ro- 
chefoucauld ; iar noaptea ajung cu totul şi cu to- 
tul negre : ştiu eu ce spun. (14 iunie 1671.) 


Mai deunăzi am ticluit numaidecît o maximă 
fără să mă gîndesc, și mi s-a părut atît de bună, 
încît am crezut c-am reţinut-o cumva pe dinafară 
dintre maximele domnului de La Rochefoucauld. 
Te rog să-mi spui dacă este aşa : în cazul acesta, 
memoria mea ar merita laude mai multe decit 
judecata. Spuneam, de parcă n-aş fi spus nimic, 
că îngratitudinea atrage reproşurile așa cum Te- 
cunoştinţa atrage noi binefaceri. Ia spune-mi, ce-i 
cu asta ? Am citit-o ? Am visat-o ? Am scornit-o ? 
Nimic mai adevărat ca lucrul acesta, şi tot atit 
de adevărat este că nu ştiu de unde am luat-o și 
că am găsit-o gata ticluită în mintea mea şi pe 
vîrful limbii. (28 iulie 1671.) 


Iată maximele domnului de La Rochefoucauld 
revăzute, corectate şi sporite ! ; ţi le trimit din par- 
tea lui. Sînt unele divine ; și, spre rușinea mea, 
sînt altele pe care nu le pricep. Domnul știe cum 
ai să le înţelegi tu. (20 ianuarie 1672.) 


Domnul de La Rochefoucauld îţi dă de ştire că 
are un șoricel alb care e la fel de frumos ca tine: 


1 Este vorba de ediţia a treia, cu 341 de maxime, care 
apăruse către sfirşitul anului 1671. 

e cea mai frumoasă jivină din cîte s-au văzut vre- 
.odată ; stă într-o colivie. (5 februarie 1672.) 


Domnul de La Rochefoueauld ...e mereu copleşit 
de podagră ; și-a pierdut-o pe mama lui bună şi 
este cu adevărat îndurerat ; l-am văzut plîngînd 
cu o duioșşie care-l făcea adorabil. Era o: femeie 
nespus de capabilă ; și, în sfîrşit, spune el, era 
singura care nu a încetat o clipă de a mă iubi. 
-Caută să-i scrii neapărat, şi domnul de Grignan 
la fel. Iubirea domnului de La Rochefoucauld 
pentru familia lui e un lucru fără seamăn ; spune 
că este unul din lanţurile care ne leagă pe unii 
de alţii. (4 mai 1672.) 


Știi bine, domnule conte, că pe vremuri aveam 
darul de a ne înţelege fără să ne-o spunem prin 
cuvinte. Unul dintre noi răspundea foarte bine 
la ceeea ce dorea celălalt să spună +-și, dacă. n-am 
îi vrut să ne oferim plăcerea de a rosti cu destulă 
uşurinţă cuvintele, mintea noastră ar fi susţinut 
toată conversaţia. Fiinţele care s-au înţeles atit 
de bine nu pot să ajungă niciodată greoaie. Fru- 
mos lucru, după părerea mea, să înţelegi re- 
pede... ; asta denotă o vioiciune care îţi face plă- 
cere şi pentru care amorul-propriu îți păstrează 
o recunoștință fără seamăn. Adevăgăt spune dom- 
nul de La Rochefoucauld în Maximele sale : Mai 
dragi ne sînt cei care ne înţeleg bine decit cei 

cărora le place șă fie ascultați 1. (Gătre Busy-Ra- 
butin, 16 mai 1672.) 


N-aș mai isprăvi înşirindu-ţi complimentele de 
la domnul de La Rochefoucauld, cît îi e de drag 
să vorbească despre tine, cu cât drag mă pune să 
citesc uneori fragmente din scrisorile tale : este 
omul cel mai amabil din cîți am văzut vreodată. 
(16 mai 1672.) 


Doamna de La Fayette este mereu lipsită de 
vigoare ; domnul de La Rochefoucauld, mereu 
şchiop ; înjghebăm uneori discuţii de o tristeţe 
de parcă n-am aștepta altceva decti să fim în- 
mormiîntaţi. Grădina doamnei de La Fayette este 
lucrul cel mai frumos din lume : totul e înflorit, 
totul e înmiresmat ; petrecem aici seri de-a rîn- 
dul, căci biata femeie nu îndrăzneşte să plece de 
acasă cu trăsura. Te-am dori uneori după un gard 
ca să auzi anumite soporovăieli despre anumite 
pământuri necunoscute pe care socotim că le-am 
descoperit noi. (30 mai 1672.) 


„„„Domnul de Longueville a fost ucis2: vestea 
aceasta ne doboară. Eram la doamna de La 


1 Cugetarea aceasta trebuie raportată mai degrabă ła 
Reflecţii diverse, reflectia nr. 2, Despre societate, ori la 
vreo redactare primitivă a vreunei maxime la care La 
Rochefoucauld a renunţat între timp, i 

2 Cf. în Tabel cronologic evenimentele din anul 1672. 

Fayette cu domnul de la Rochefoucauld cînd âm 
aflat-o, odată cu cea despre rana domnului de 
Marcillac și despre moartea cavalerului de Mar- 
cillac, în urma rănii primite. În sfîrșit, grindina 
aceasta s-a abătut asupra lui în prezenţa mea. A 
fost puternic îndurerat. Lacrimile îi izvorău din 
adincul inimii ; numai dîrzenia lui l-a ţinut să nu 
izbucnească în hohote. (17 iunie 1672.) 


Cît despre domnul de La Rochefoucauld, se du- 
cea, ca un copil, să revadă Verteuil-ul şi locurile 
pe unde a vînat cu atîta plăcere; nu spun unde a 
fost îndrăgostit, căci nu cred că i s-a întîmplat 
vreodată să fie ceea ce se cheamă îndrăgostit, 
(7 octombrie 1676.) 


„Nu ştie ce să răspundă; mănîncă mazăre fier- 
binte, cum spune domnul de La Rochefoucauld 
cînd nu ştie cineva ce să răspundă í (6 octombrie 
1679.) 


Domnul de La Rochefoucauld a fost şi este încă 
tare bolnav ; astăzi se simte mai bine ; dar, în sfîr- 
şit, erau semnele morţii o febră mare, o mare 
greutate la respiraţie, şi podagra din nou întărî- 
tată ; în sfîrşit, ţi-era mai mare milă să-l vezi. 
(13 martie 1680). 


1 Expresia lui La Rochefoucauld sugera îngăimarea 
cuiva care ar încerca să răspundă cu gura plină de boabe 
de mazăre fierbinte, 

Tare mă tem să nu-l pierdem de data aceasta 
pe domnul de La Rochefoucauld : febra a conti- 
nuat ; a primit ieri împărtăşania. Dar starea lui 
e un lucru demn de admiraţie: este cu cugetul 
împăcat, asta-i sigur; de altfel, parcă ar fi 
vorba despre boala şi despre moartea altcuiva; 
nu-l atinge, nu-l tulbură ; îi aude certîndu-se de 
faţă cu el pe doctori, pe fratele Ange şi pe englez $, 
și rămîne indiferent, aproape fără să catadicsească 
să-și spună părerea ; îmi vine iar în minte versul : 

„Mult mai prejos de diînsul s-o poată lua în 
seamă.“ 2 


Ieri dimineaţă doamna de La Fayette nu s-a 
arătat deloc, pentru că plingea, iar el primea cu- 
minecătura ; la prînz a trimis pe cineva la ea să 
afle cum se simte. Crede-mă, draga mea, nu fără 
rost a scris reflecţii toată viața; s-a apropiat în 
așa fel de aceste ultime clipe, încît nu mai áu ni- 
mic nou sau străin pentru el. Domnul de Marcil- 
lac a sosit alaltăieri, la miezul nopții, atît de co- 
pleşit de o amarnică durere, cum ai să fii și tu faţă 
de mine. A trecut mult timp pînă să-și ia o fi- 
gură liniștită şi să-și recapete cumpătul ; în sffr- 
şit, a intrat şi l-a găsit pe domnul de La Roche- 
îoucauld în fotoliul său, puţin schimbat faţă de 
cum este el de obicei... Cum nu mai intră nimeni 


1 Un călugăr capucin și un medic englez se aflau îm- 


preună. la căpătiiul bolnavului, 
2 Corneille, Pompei, II, 2. 

in casa lor, numai cu greu afli adevărul; totuși, 
mi 8-a spus că, după ce a fost azi-noapte gata-gata 
să moară, datorită acţiunii medicamentului şi 
toanelor podagrei, a eliminat atita apă încît, cu, 
toate că febra încă n-a scăzut, există un temei 
de speranţă : eu una sînt convinsă că va scăpa. 
Domnul de Marcillac nu cutează încă să spere; 
în dragostea şi în durerea lui, seamănă leit cu 
tine, scumpa mea copilă, care nu vrei să mă vezi, 
murind. (15 martie 1680.) 


Domnul de La Rochefoucauld a- murit azi- 
noapte. Mi-i gîndul atît de greu copleșit de nen6-: 
rocirea aceasta, şi de nespusa îndurerare a săr- 
manei noastre prietene 1, încît trebuie să stăm de 
vorbă despre asta. Teri, sîmbătă, leacul englezului 
făcuse mîuni; toate speranţele de vineri, cînd 
iți scriam, sporiseră ; ne şi bucuram de victorie : 
respiraţia se uşurase, capul nu-l mai durea, febra 
scăzuse, scaunele erau normale ; în starea aceasta, 
ieri, la orele şase, totul se agravează : dintr-odată, 
febra se înteţaşte ; se îneacă, aiurează ; pe scurt, 
podagra îl sugrămă mișelește ; şi cu toate că avea 
destulă vigoare şi nu era isțovit de luările repetate 
de sînge, n-a fost nevoie decît de patru sau cinci 
ore ca să-l răpună ; şi la miezul nopţii şi-a dat 
sufletul în mîinile episcopului de Condom?. 


1 Doamna de La Fayette, 
2 Bossuet, 

Domnul de Marcillac nu l-a părăsit o clipă. A mu- 
rit în braţele lui, în fotoliul pe care îl știi. I-a 
vorbit. despre Dumnezeu cu curaj. Este atît de 
îndurerat acum, cum nu-ţi poţi închipui; dar se 
va întoarce lîngă rege şi la curte; toată familia 
îi va lua locul ; dar unde va mai găsi oare doamna 
de La Fayette un asemenea prieten, o tovărăşie ca 
a lui, o asemenea blindeţe, un farmec, o încredere, 
o stimă egală pentru ea și pentru fiul ei ? Este in- 
firmă, stă tot timpul în camera ei, nu iese din 
casă ; şi domnul de La Rochefoucauld era un se- 
dentar : lucrul acesta îi făcea necesari unul altuia; 
nimic nu putea fi comparat cu încrederea și cu 
farmecul prieteniei lor. Draga mea, gîndeşte-te 
puţin, ai să vezi și tu că e cu putinţă să suferi o 
pierdere mai dureroasă, de care timpul să se poată 
consola mai puţin. N-am părăsit-o zilele acestea : 
ea nu s-a dus să dea buzna peste familia ducelui, 
așa încât avea nevoie să i se facă milă cuiva de ea. 
(17 martie 1680.) 


Toată lumea regretă pierderea asta ; am o prie- 
tenă care nu se va putea consola niciodată ; dum- 
neata l-ai iubit ; îţi poţi închipui cîtă duioșie şi cît 
farmec există într-o legătură plină de toată dra- 
gostea și de toată încrederea posibilă dintre două 
persoane cu o valoare deosebită ; adaugă și îm- 
prejurarea sănătăţii lor şubrede, care îi făcea 
parcă necesari unul altuia şi care le dădea ră- 
gazul să-și aprecieze bunele însușiri, fapt care nu 

se întilneşte în alte legături. Mi se pare că la 
curte oamenii nu au timp să se iubească vîr- 
tejul, atît de năucitor pentru toţi, era paşnic pen- 
tru ei, şi lăsa loc din belșug plăcerii unei legă- 
turi atit de fermecătoare. Cred că nici o pasiun: 
nu poate depăși. tăria unei astfel de legături ; era 
cu neputinţă să fi fost în preajma lui de atitea 
ori fără să-l iubeşti cu pasiune, așa încît mi-a 
părut rău după el, și pentru mine şi pentru biata 
doamnă La_Fayette, care ar fi discrediiată în pri- 
vinţa prieteniei şi a recunoștinţei, dacă ar fi mai 
puţin îndurerată decît este. Este adevărat că el s-a 
bucurat prea multă vreme de norocul și de bel- 
șugul revărsat de curînd asupra familiei lui; 
prevăzuse lucrul acesta și mi-a vorbit despre el 
în mài multe rînduri; nimic nu scăpa înţelep- 
ciunii reflecţiilor lui. A dat dovadă de multă tărie 
în fața morţii. (Către Guitant, 5 aprilie 1680.) 


Domnul de Revel a plecat în revărsatul zorilor; 
n-a stat decît o zi aici ; doamnele sînt tulburate şi 
le va fi tare urit. I-a spus fiului meu că are mo- 
tive foarte serioase ; dar e un ştrengar, a plecat 
pentru că nu vrea să supere o altă persoană fru- 
moasă ; asta ne face să izbucnim în rîs în general 
vorbind, femeile sînt tare nostime, și domnul de 
La Rochefoucauld le-a cunoscut bine sufletul, 
(7 septembrie 1689.) 


4, O CONVORBIRE 
A LUI LA ROCHEFOUCAULD 
CU CAVALERUL DE MERE! 


Ţineţi să vă scriu, doamnă ; și mi-aţi cerut-o cu 
ulita amabilitate şi cu atîta eleganţă încît n-am 
putut să vă refuz. Dar ceea ce m-a îmbiat să vă 
scriu ar trebui să mă împiedice s-o fac. Căci văd, 
prin aceasta, că sînteţi atît de exigentă în privinţa 
aprecierii, încît e nevoie ca un lucru, pentru a 
răspunde gustului dumneavoastră, să fie minu- 
nat și de o reală valoare. De aceea, doamnă, nu vă 
scriu atît din speranţa de a vă fi pe plac, cît din 
teama de a nu vă da ascultare. Și poate că ar fi 
încă şi mai urit să nu-mi ţin făgăduinţa, decât să: 
nu vă spun nimic plăcut. Oricum ar fi, dumnea- 


1 Convorbirea este relatată în cadrul unei scrisori reale 
sau mai degrabă închipuite. Ediţia G.E.F. o crede adre- 
sată ducesei de Lesdiguieres. Data convorbirii este necu- 
noscută, dar pare posterioară publicării Mazimelor. Seri- 
soarea a apărut în volumul Lettres de M. le chevalier de 
Méré, 1682, t. I, pp. 83—91. Cavalerul de Méré (1607-1684), 
tratat cu consideraţie de Pascal, şi-a legat numele de 
teoria noţiunii de honnâte homme, cu înţelesul ei mo- 
ral și monden, 

voastră îmi daţi posibilitatea să scap şi de una 
și de alta, poruncindu-mi să vă relatez conversa- 
ţia pe care am avut-o alaltăieri cu domnul de La 
Rochefoucauld ; căci a vorbit mai tot timpul, și 
știți cum vorbeşte el! 

Ne aflam într-un colț al camerei, numai noi 
doi, discutînd cu sinceritate despre tot ce ne tre~- 
cea prin minte; Citeam din cînd în cînd cîteva 
rondele, în care iscusinţa şi fineţea se luaseră. la 
întrecere. 

— Doamne, mi-a spus el, ce rău judecă lumea 
soiul acesta de frumuseţe! Spuneţi şi dumnea- 
voastră dacă nu trăim niște timpuri în care nu 
trebuie să-ți pierzi prea mult vremea cu scrisul. 

I-am răspuns că eram de aceeași părere şi că nu 
vedeam altă explicaţie a nedreptăţii acesteia, în 
afară de faptul că mai toţi judecătorii aceștia nu 
au nici gust nici duh. 

— Mi se pare că nu-i numai asta, a reluat el, 
ci și o anumită invidie şi răutate care ne fac să 
primim cu dușmănie tot ce se scrie mai bun. 

— Să nu vă închipuiţi una ca asta, vă rog, i-am 
replicat eu, și credeţi-mă că e cu neputinţă să cu- 
noşti valoarea unui lucru minunat fără să iubeşti 
lucrul acela și fără să ai oarecare simpatie faţă 
de cel care l-a făurit. Şi cum ar putea cineva să 
dovedească mai bine că e tîmpit și fără gust decît 
rămînînd nepăsător în faţa farmecelor spiritului ? 

— Am observat, a reluat el, defectele minţii şi 
inimii majorității oamenilor, şi cei care nu mă 

cunosc decît prin aceasta socotesc că am toate 
defectele de care vorbesc, de parcă mi-aş fi făcut 
portretul. E un lucru ciudat că faptele mele și 
procedeul meu nu le deschid ochii în privinţa 
aceasta. 

— Mă faceţi să-mi aduc aminte, i-am spus, de 
acel geniu vrednic de admiraţie 1 care ne-a lăsat 
atîtea lucruri frumoase, atîtea capodopere pline 
de duh și de inventivitate, ca o lumină vie de care 
unii au fost luminaţi şi majoritatea orbiţi. Dar 
cum el era convins că omul nu este fericit decit 
prin plăcere, nici nefericit decît prin durere, ceea 
ce mi se pare, dacă ne gîndim bine, mai limpede 
ca lumina zilei, a fost privit ca iniţiatorul celei 
mai infame și celei mai rușinoase destrăbălări, 
așa încît neprihănirea moravurilor lui nu l-a 
putut scuti de aceea îngrozitoare calomnie. 

— Eu aș fi în bună măsură de părerea lui, mi-a 
spus dînsul, şi cred că s-ar putea ticlui o maximă 
despre faptul că virtutea prost înţeleasă nu e mai 
puţin stingherită decît viciul folosit cu pre- 
cauţie 2. 

— Hei, Domnule! — am strigat eu — trebuie 
să ne ferim de una ca asta ; cuvintele acestea sint 
atît de scandaloase, încît ar duce la condamnarea 
celui mai cinstit și a celui mai sfînt lucru din 
lume. 


1 Aluzie la Epicur, 
2 Cf. maxima 155. 

— De aceea, nu mă folosesc de cuvintele aces- 
tea, mi-a: spus el, decît ca să mă conformez grait- 
lui anumitor oameni care dau adesea virtuţii nu- 
mele de viciu, iar viciului numele de virtute; şi 
cum toată lumea vrea să fie fericită, şi cum ăsta 
este şi țelul către care tind toate acţiunile vieţii, 
îmi place că ceea ce numesc ei viciu este ceva plă- 
cut şi comod, şi că virtutea prost înţeleasă este 
aprigă și apăsătoare. Nu mă mir că omul de seamă 
a avut atiţia duşmani ; adevărata virtute are în- 
credere în ea însăşi ; ea se arată fără şiretlic și cu 
o înfăţişare simplă și firească, asemenea virtuţii 
lui Socrate. Dar falșii oameni cinstiţi, ca: și talșii 
cucernici, nu caută decît aparenţa, și eu cred că, 
în morală, Seneca era un ipocrit! şi Epicur un 
sfînt. Nu văd nimic mai frumos ca noblețea inimii 
și elevația minţii ; de aici purcede adevărata ones- 
titate, pe care o așez mai presus de orice, şi care 
mi se pare de preferat, pentru fericirea vieţii, și 
a stăpînirii unui regat. Deci iubesc adevărata vir- 
tute așa cum urăsc adevăratul viciu. Dar, după 
părerea mea, ca să fii cu adevărat virtuos, cel pu- 
ţin ca să fii virtuos cu plăcere, trebuie să ştii să 
respecţi regulile bunei-cuviinţe, să gindeşti cu 
chibzuinţă despre orice și să recunoști superiori- 
tatea lucrurilor minunate, punîndu-le mai presus 
de cele care nu sînt decît de rang mijloeiu. După 
mine, regula cea mai sigură ca să nu ne îndoim 


1 Pe trontispiciul Memoriilor se înfăţişează demascarea 
lui Seneca. - 

dacă un lucru este desăvirşit, stă în a observa dacă 
arată. bine din toate unghiurile. de vedere ; şi ni- 
mic nu mi se pare mai neplăcut decît să fii un 
prost sau. o proastă şi să te laşi năpădit de preju- 
decăți. Datorăm ceva: obiceiurilor locurilor în care 
trăim, ca. să nu supărăm opinia publică, chiar 
dacă obiceiurile acelea sînt rele; dar nu datorăm 
respectul acesta. decît de formă: trebuie să ne 
achităm de îndatoririle pe care le avem faţă de 
ele, dar să ne ferim să le aprobăm în inimă, de 
teama de a nu jigni raţiunea universală care le 
condamnă. Şi apoi, cum un adevăr nu umblă nici- 
odată singur, se întîmplă de asemenea că o gre- 
scală atrage după ea multe altele. Pe temeiul 
acestui principiu, că trebuie să năzuim spre feri- 
cire, onorurile, frumusețea, capacitatea, spiritul, 
bogăţiile şi virtutea însăși, toate acestea nu sînt 
de dorit decît ca să ne facem viaţa plăcută. E de 
remarcat că nu vedem nimic curat şi sincer, că 
există şi bun şi -rău în toate lucrurile vieţii, că 
trebuie să le luăm şi să ne folosim de ele, că feri-“ 
cirea unuia ar însemna adesea nefericirea altuia, 
și că virtutea fuge și de prea mult ca și de prea 
puţin. Poate că Aristide Atenianul şi Socrate nu 
crau prea virtuoşi, și că Alcibiade. şi Phedon nu 
crau deajuns de virtuoși ; dar nu ştiu dacă pentru 
a vieţui mulţumit şi ca un om de lume, n-ar fi 
nai bine să fii Alcibiade şi Phedon decît Aristide 

sau Socrate 1. O sumedenie de lucruri îți trebuie 
ca să fii fericit, dar unu: singur este de ajuns ca 
să fii de plîns; și anume, plăcerile spiritului și 
ale trupului fac viața plăcută și amuzantă, așa 
cum durerile spiritului şi ale trupului o fac aspră 
şi supărătoare. Cel mai fericit om din lume nu se 
bucură de toate plăcerile acestea după pofta 
inimii. Cele mai mari plăceri ale spiritului, după 
cît pot eu să apreciez, le constituie adevărata glo- 
rie și cunoştinţele frumoase; şi iau aminte că 
oamenii aceia, preocupaţi mai mult de plăcerile 
trupeşti, nu le au decît în mică măsură. Găsesc 
de asemenea că plăcerile acestea senzuale sînt gro- 
solane, supuse dezgustului și nu prea vrednice 
de căutat, afară numai dacă nu se împletesc cu 
plăcerile spiritului. Cea mai evidentă este plăcerea 
iubirii, care trece foarte repede, dacă spiritul nu 
participă şi el. Și cum plăcerile spiritului întrec 
cu mult plăcerile trupului, mi se pare de aseme- 
nea că cele mai mari dureri trupești sînt cu mult 
mai de nesuportat decît durerile spirituale. Ba 
mai mult, văd că ceea ce folosește într-o parte 
dăunează în alta ; că plăcerea dă adeseori naștere 
durerii, așa cum durerea pricinuiește plăcere, şi 


1 Aluzie la virtutea lui Aristide și a lui Socrate, la lipsa 
de virtute a lui Alcibiade și, pare-se, la anumite extra- 
vagst te ale lui Phedon, chică mare etc. potrivit ironiilor 
lui S: crate despre Phedon, relatate de Platon într-unul 
din dialogurile lui, 

că fericirea noastră ţine îndeajuns de noroc și 
mai mult încă de purtarea noastră, 

Ascultam în tihnă cînd a venit cineva și ne-a 
întrerupt, și eram aproape de acord cu tot ce spu- 
nea el. Dacă veţi voi să-mi daţi crezare, doamnă, 
veţi aprecia argumentele unui om de o cinste atît 
de desăvirșită și nu veţi îi amăgită de o falsă ones- 
titate. 


DOCUMENTE RELATIVE 
LA GENEZA MAXIMELOR 


ÎNŞTIINŢARE CATRE CITITOR 
(a prima ediţie, din 1665) 


Iată un portret al inimii omului pe care îl ofer 
publicului 1, sub numele de Reflecţii sau Maxime 
morale. Riscă să nu placă tuturor, pentru că lu- 
mea va socoti, poate, că prea seamănă și că nu 
cste măgulită de ajuns. După cîte se pare, n-a stat 
niciodată în intenţia celui care l-a zugrăvit să pu- 
blice lucrarea aceasta, şi ea s-ar mai afla încă fe- 
recată în biroul lui, dacă o copie proastă, care a 
circulat şi care a trecut chiar, de cîtva timp, în 
Olanda, n-ar fi obgligat pe unul dintre prietenii 
lui să-mi dea alta, despre care spune că este întru 
totul conformă. cu originalul ; dar, oricît este de 
corectă, pesemne nu va scăpa de critica unor anu- 
mite persoane, care nu pot îngădui să se încumeată 
cineva să pătrundă în adîncul inimii lor, și care 
se cred îndreptăţite să-i împiedice pe alţii de a le 
cunoaște, pentru că nu vor să se cunoască ele în- 
sele. Cum Mazimele acestea sînt, ce e drept, pline 


1 Înștiinţarea este făcută ca din partea librarului-editor. 

de acele soiuri de adevăruri cu care nu se poate 
împăca orgoliul omenesc, este aproape cu nepu- 
tinţă să nu stirnească nemulțumirile unora și să 
nu-şi atragă critici. De aceea, pentru dînşii public 
aici o scrisoare Í care mi s-a dat şi care a fost scrisă 
de cînd a apărut manuscrisul, în vremea cînd fie- 
care se amesteca să-și spună părerea. Am găsit-o 
destul de potrivită pentru a răspunde principale- 
lor greutăţi ce se ridică în calea Reflecţiilor şi 
pentru a explica opiniile autorului lor. Este de 
ajuns să se arate că tot ce conţin ele nu e altceva 
decit sinteza unei morale conforme cu cugetările 
mai multor părinți ai bisericii, şi că cel care le-a 
scris a avut multă dreptate să creadă că nu putea 
să se rătăcească urmînd călăuze atit de bune şi 
că-i era îngăduit să vorbească despre om cum au 
vorbit părinţii bisericii. Dar dacă respectul ce li 
se datorează nu e în stare să rețină amărăciunea 
criticilor, dacă nu se dau în lături să condamne 
părerea acestor oameni de seamă  condamnînd 
cartea de față, îl rog pe cititor să nu-i imite, să 
nu-și lase mintea tîrîtă la primul îmbold al inimii, 
şi să dea poruncă, dacă e cu putinţă, ca amorul- 
propriu să nu se amestece în judecata pe care şi-o 


1 Este vorba de Cuvint despre Reflecţii sau Sentinfe și 
Maxime morale. Către sfîrşitul acestei apologii, se poate 
citi : „Spuneţi-i cum vreţi, cuvint sau scrisoare, îmi e tot- 
una“. (Cuvîntul acesta, opera lui Henri de La Chappelle- 
Bess, avea să fie suprimat cu începere de la ediţia a 
doua.) 

va face despre ea; căci dacă îl va consulta pe 
acesta nu trebuie să se aştepte că o să poată fi 
prielnic acestor Maxime: cum ele tratează amo- 
rul-propriu drept un corupător al raţiunii, nu va 
întîrzia să prevină mintea împotriva lor. Să luăm 
deci aminte ca părtinirea aceasta să nu le îndrep- 
tățească şi să se convingă că nu există nimic mai 
potrivit pentru a stabili adevărul acestor Reflecţii 
decît căldura și subtilitatea de care se va da do- 
vadă pentru combaterea lor. Într-adevăr, va fi 
greu să-l faci pe orice om de bun simţ să creadă 
că Reflecţiile acestea sînt condamnate din alt 
motiv decît acela al interesului ascuns, al 
orgoliului şi al amorului-propriu. Pe scurt, lu- 
crul cel mai bun pe care îl are de făcut 
cititorul este să-și vîre mai întîi în cap că nu 
există nici una din Maximele acestea care să-l 
privească personal, şi că numai el este exceptat, 
deși Maximele par generale ; după aceasta, îi ga- 
rantez că va fi primul gata să le subscrie, și că 
va socoti că ele sînt încă blînde cu inima ome- 
nească. lată ce aveam de spus despre scrisoarea 
aceasta în general. În ceea ce privește metoda 
pe care ar fi trebuit s-o urmeze, cred că ar îi fost 
de dorit ca fiecare Maximă să fi avut un titlu 
despre subiectul pe care îl tratează şi să fi fost 
aşezate într-o ordine mai strînsă ; dar n-am putut 
s-o fac fără să răstorn în întregime ordinea din 
copia ce mi s-a dat; şi cum există mai multe 
Maxime despre aceeași temă, cei cărora le-am 

cerut părerea au socotit că este mai potrivit să 
întocmesc un Tabel, la care se va recurge pentru 
a le găsi pe cele care tratează despre același lu- 


cru. ; 


ÎNŞTIINŢARE CATRE CITITOR 
(a a doua ediţie, din 1666) 


Scumpul meu cititor, 

lată o a doua ediție a Reflecţiilor morale pe 
care domnia-ta o vei găsi, fără îndoială, mai co- 
rectă și mai exactă, în toate privințele, decit a 
fost prima. Astfel, poţi acum să faci orice apre- 
ciere o vei voi, fără ca eu să mă străduiesc a în- 
cerca să-ţi atrag bunăvoința în favoarea lor, de- 
oarece, dacă sînt așa cum le cred eu, nu le-am 
putea face un mai mare neajuns decît căutînd a 
ne convinge că ar avea nevoie de apologie. Mă voi 
mulțumi să-ți atrag atenţia asupra a două lucruri : 
primul, că, în ceea ce priveşte cuvîntul interes, nu 
se înţelege totdeauna prin el un interes material, 
ci de cele mai multe ori un interes legat de onoare 
sau de glorie; și celălalt, care este principa- 
lul şi oarecum temelia acestor reflecţiuni, este că 
acel care le-a făcut n-a privit oamenii decît în 
această stare vrednică de plins a firii omenești 
corupte de păcat ; şi că astfel modul în care vor- 
beşte despre numărul nesfirșit de păcate care se 

găsesc în virtuţiile lor aparente nu-i privește de 
loc pe cei pe care Dumnezeu îi ocroteşte de ele 
printr-un har deosebit. 

Cît despre ordinea acestor Reflecţii, domniei- 
tale nu-ţi va veni anevoie să apreciezi, scumpul 
meu cititor, că de vreme ce toate se ocupă de teme 
diferite, era greu de păstrat o ordine. Şi cu toate 
că sînt mai multe despre același subiect, n-am 
crezut de cuviinţă că trebuie să le pun în șir, de 
teama de a nu-l plictisi pe cititor, dar ele vor pu- 
tea fi găsite în Tabel. 


VAUVENARGUES DESPRE CITEVA 
MAXIME ALE DUCELUI DE LA ROCHE- 
FOUCAULD i 


CUVINT ÎNAINTE 


Aversiunea pe care am avut-o totdeauna faţă de 
principiile care i se atribuie ducelui de La Roche- 
foucauld m-a îndemnat să discut unele dintre 
Maximele lui. Greșelile oamenilor de seamă se cu- 
vin în mod deosebit combătute, întrucît reputa- 
ţia lor le dă autoritate, iar farmecul scrierilor lor 
Je face și mai ademenitoare. 

Ducele de La Rochefoucauld a prins de minune 
latura șubredă a spiritului omenesc ; poate că nu 
i-a ignorat vigoarea ; poate n-a tăgăduit meritul 
atîtor acţiuni uluitoare decît ca să dea în vileag 
înțelepciunea amăgitoare. Oricare i-ar fi fost in- 
tonţiile, rezultatul mi se pare primejdios ; cartea 
lui, tixită cu invective fine contra ipocriziei, îi 
abate, chiar și astăzi, pe oameni de la virtute, 
convingîndu-i că nu există virtute adevărată. 


1 Eseul lui Vauvenargues a fost publicat pentru prima 

dată în 1857 de către Gilbert în culegerea Oeuvres pos- 
thumes et ceuvres inédites de Vauvenargues, Paris, Furne 
el C-ie, 1857, = 

Acest scriitor strălueit merită, de altfel, mari 
laude, pentru că a născocit, întrucîtva, genul de 
scriere pe care l-a ales. Cutez să spun că modul 
acesta îndrăzneţ de a exprima, scurt şi fără tran- 
ziţie, mari cugetări, are ceva foarte înălțător. 
Oamenii sfioşi nu sînt în stare să treacă astfel, 
fără gradaţie și fără o punte de legătură, de la 0 
idee la alta ; autorul Mazimelor îi uluieşte prin 
amploarea judecății lui; imaginaţia lui sprintenă 
trece, fără să se oprească, peste toate slăbiciunile 
spiritului omenesc, și vedem că are o vastă inte- 
ligenţă, care, aruncîndu-şi la întîmplare privirile 
repezi, cuprinde toate nebuniile şi toate viciile 
în raza reflecţiilor ei. 

Totuşi domnul de la La Rochefoucauld nu era 
pictori, talent fără de care este foarte greu să 
fii expresiv. Ştia să exprime cu precizie şi fineţe 
idei profunde; avea libertatea şi îndrăzneala 
aceea care caracterizează geniul ; dar stilul său nu 
este nici plin de graţie, nici mișcător, nici bătăios, 
nici sublim ; nu găsim, în scrierile sale, nici măre- 
ţia lui Bossuet, nici simplitatea şi energia lui 
Pascal, nici pateticul lui Fénelon, nici coloritul lui 
La Bruyere. De aceea, mi se pare, place mai puţin 
prin formele sale de expresie decît prin fineţea 
spiritului său ; dar cred că va sta totdeauna în 
rîndul întîi al filozofilor care au știut să scrie, 

După maximele care mi s-au părut false, am 
aşezat cîteva reflecţii care mi s-au părut comune 


1 Cf. Maxima nr. 337 a lui Vauvenargues. 

prin fondul sau prin modul în care sînt expri- 
mate i ; cum am scris şi eu ceva în genul acesta, am 
crezut că-mi pot justifica greșelile arătînd că nici 
scriitorii cei mai celebri nu se pot feri de tot felul 
de defecte. În acest scop, aş fi putut critica un mai 
mare număr dintre cugetările domnului de La Ro- 
chefoucauld ; dar m-am limitat la examinarea 
cîtorva, deoarece, combătîndu-i şi în altă parte pă- 
rerile 2, m-am temut să nu-i înfurii pe adepţii 
zeloşi ai acestui scriitor, şi să-i descurajez pe in- 


1 La sfîrșitul eseului său, Vauvenargues a transcris ur- 
mătoarele maxime : 9, 12, 15, 27, 28, 32, 33, 36, 39, 48, 50, 
53, 54, 57, 58, 60, 79, 85, 89, 94, 95, 105 şi 279. 

2 S. de Sacy socotește că Vauvenargues face aluzie la 
lucrarea Cuvint despre trăsăturile diferitelor secole. În- 
tr-adevăr, Vauvenargues scrie în eseul acesta; „Nici nu 
mă gîndesc să mă alătur acelor filozofi care dispreţuiesc 
totul în seminţia omenească și-și fac o glorie vrednică 
de plîns din a nu ne arăta niciodată decît slăbiciunile 
seminţiei omeneşti. Cine nu are dovezi despre slăbiciu- 
nea aceasta de care vorbesc ei, şi ce cred că ne învaţă? 
De ce vor să ne abată de la virtute, dîndu-ne de înţeles 
că n-am fi în stare de ea ? Ba eu unul le spun că sîntem 
în stare de virtute ; căci, vorbind de virtute, nu vorbesc 
deloc despre acele calități închipuite, străine de natura 
omenească ; vorbesc despre acea forță şi despre acea mă- 
reţie a sufletului care, comparate cu simțămintele spiri- 
telor şubrede, merită numele pe care li-l dau; vorbese 
despre. o măreție de corelaţie, și nu despre altceva, căci 
nu există nimic măreț în rîndul oamenilor decit prin 
comparaţie... Oamenii nu trebuie să se îmbete cu ceea 
ce au ei superior, dar nici nu trebuie să ignore aceste 
avantâje ; se cade să-şi cunoască slăbiciunile, ca să nu 

diferenţi. Dacă aceștia nu găsesc destulă atracție 
în Maximele pe care le-am criticat eu, este încă 
o dovadă de netăgăduit a imperfecţiunii lucrării 
pe care o examinez ; în sfirșit, am putut să mă 
înșel adesea în observaţiile mele, dar n-am încer- 
cat niciodată să-i înșel pe alţii. 


Maxima 3 

Tara amorului-propriu, meleaguri necunoscute ; 
expresiile acestea nu-mi par nobile. 

Maxima 4 

Amorul-propriu cel mai iscusit săvirșeşte multe 
greşeli împotriva adevăratelor sale interese. 

Mazima 7 


Pizma dintre August şi Antoniu nefiind, pe- 
semne, întemeiată decît pe faptul că-și împărțeau 
stăpînirea lumii, s-a putut confunda, în mod logic, 
o astfel de pizmă cu ambiția. 


Maxima 14 


Oamenii uită binefacerile și jignirile, pentru că 
sînt ușuratici 1, şi pentru că, de obicei, numai pre- 


se înfumureze prea mult cu curajul lor; dar se cuvine 
totodată să se ştie în stare de virtute, ca să nu-și piardă 
nădejdea în ei înşişi.“ 

1 Cf. maxima nr. 826 a lui Vauvenargues, suprimată 
după ediția a doua : „Ura nu este mai puţin nestatornică 
decit prietenia“, 

zentul produce o puternică impresie asupra minţii 
lor. 


Maxima. IT 


Împrejurările prielnice nu fac altceva decît să 
aţițe dorinţele unor oameni necumpătaţi din fire: 


Mazima 18 


Există o admiraţie a temperamentului, la care 
reflecția nu are nici o contribuţie. Toţi cei care 
sînt cumpătaţi, nu sînt așa datorită judecății; am 
putea da numele unora care s-au născut caşti. Fi- 
rea a făcut alţi oameni moderați în ambiția lor, 
așa cum sînt aceștia în plăcerile lor. 


Maxima 20 


Statornicia înţelepţilor poate fi întemeiată pe 


DE E7E IE 


Maxima 24 


Cînd un om nu este destul de tare ca să suporte 
o nenorocire, nu cred că poate fi în stare de: o 
mare ambiţie, şi mai ales de acea. ambiţie care te- 
face să înduri îndelungate  restrişti : ceea ce nu- 
meşte domnul de La Rochefoucauld dîrzenia am- 
biției nu este deci altceva decit tăria sufletului, 
și autorul le desparte în mod nepotrivit. Cu ex- 
cepția unei mari vanităţi, eroii sînt croiți, spune: 
el, ca toți oamenii ; înseamnă iarăși să abuzezi de 

cuvinte numind dragostea de glorie o mare vani- 
tate, şi eu nu mă împac cu definiția aceasta. De 
altfel, cu cît un om este mai vanitos, cu atît maii 
puţin este în stare de eroism; este așadar fals să 
spunem că eroii sînt făuriţi de o mare vanitate, 
întrucît, dimpotrivă, ceea ce-i face superiori ce- 
lorlalți oameni este tocmai disprețul lor față de 
lucrurile vane. 


Maxima 26 

Mi se pare că soarele este o imagine destul de 
prost aleasă pentru moarte. 

Mazima 35 


Orgoliul nu este mai egal în toți oamenii, decît 
ambiția, sau curajul; şi, cum există oameni care 
au mai puţină minte, mai puțină agerime, mai 
puţină omenie decit alţii, sînt și din cei care au 
mai puţin orgoliu, 


Maxima 41 


Cred că ar fi mai adevărat să spunem că s-au 
născut incapabili de lucruri mari. 


Maxima 44 


S-ar putea spune pe temeiul acesta  Agerimea 
și imbecilitatea sînt nepotrivit numite, ele nu sînt 
în realitate etc. Dar cine nu vede falsitatea acestei 
maxime ? Imbecilitatea şi agerimea, forţa şi slăbi- 

ciunea spiritului sînt mai puţin distincte pentru 
că au la origine dispoziţia organelor noastre ? Dacă 
forţa corpului ar atrage după sine în mod necesar 
forța spiritului, ar fi destul de logic să le numim 
cu acelaşi nume ; dar întrucât aceste două avan- 
taje arareori sînt îmbinate, nu trebuie oare să 
avem două expresii pentru a caracteriza două lu- 
cruri, nu numai separabile, dar mai totdeauna se- 
parate ? 


Maxima 46 


Amorul-propriu nu împiedică să existe, în toate, 
un bun şi un prost gust, şi nici să discutăm de- 
spre ele cu temei. 


Maxima 63 


Aversiunea pentru minciună este încă şi mai 
adeseori, după părerea mea, aversiunea pe care 
o avem de a nu fi înșelaţi. 


Maxima 67 


Comparaţia aceasta nu-mi pare nici clară, nici 
justă. O minte înțeleaptă poate să fie lipsită de 
graţie, cum se prea poate ca un om bine făcut, de 
altfel, să nu aibă o ţinută plăcută sau un mers 
uşor, 


Maxima 68 


Dacă sufletul este deosebit de corp, dacă nu 
corpul simte, cum presupune aici autorul, ci su- 

fletul, nu putem spune că iubirea este, în corp, o 
dorinţă ascunsă și gingașă de a poseda ceea ce 
iubeşti. Şi, de altfel, care este iubirea aceea care 
nu vrea să posede decit după multe taine? Du- 
cele de La Rochefoucauld a luat astea din roma- 
nele noastre sau de la Femeile savante ale lui 
Moliere. 


Maxima 74 


Altă maximă de roman. Iubirea capătă caracte- 
rul inimilor pe care le învinge: este violentă, 
imperioasă și geloasă, pînă la furie, în unele ; este 
duioasă, oarbă și supusă, în altele; este pasio- 
nată și nestatornică la majoritatea bărbaților, dar 
i se întîmplă uneori să fie credincioasă. 


Maxima 77 

Gluma aceasta mi se pare rece și căutată. 

Mazima 86 

Experienţa ne îndreptățește neîncrederea ; dar 
nimic nu poate justifica înşelăciunea. 

Maxima 92 

A-i deschide ochii unui om în privinţa falsei 
idei pe care o are despre meritul lui, înseamnă 
a-l vindeca de înfumurare, care-l împinge să să- 
vîrşească greșelile cele mai prosteşti şi cele mai 
dăunătoare, 

Marima 114 

Nu există, aici, nici o contradicţie: sîntem 
aproape ła fel de supăraţi că ne-am înşelat sin- 
guri, cînd ne dăm seama de lucrul acesta, ca şi 
de “faptul că am fost înșelați de alții; şi dacă 
uneori ne simţim bine că ne-am înșelat noi în- 
șine, este pentru că nu ne dăm totdeauna seama 3 
căci, dacă am şti că ne înșelăm, n-am mai greşi. 
Este adevărat că bănuim uneori, şi că nu vrem 
să ne lămurim ;.dar asta ni se întîmplă deopotrivă 
şi cu alţii ca şi cu noi înșine; cînd sintem lingu- 
şiti, de pildă. 


Maxima: 138 t 


Este: fals. că strălucirea.sau excesul crimei o fac 
neprihănită sau glorioasă: unùl dintre cei mai 
buni regi ai noştri, asasinat în mijlocul străjilor 
şi al poporului său, a acoperit numele ucigașului 
de o veşnică infamie. Așadar, nu marile crime îl 
fac pe om celebru ; ci cele care cer, în. săvîrşirea 
lor, mari. talente și un „geniu superior ;.așa eaten- 
tatul lui Cromwell, 


Mazima 203 


Meritul acesta, dacă -este merit, se poate -găsi 
şi la un neghidb. 


1 Numărul maxzimei este valabil pentru eâiţiile II-IV ; 
în ediția noastră figurează printre MS, sub numărul 68. 

Maxima 228 


Orgoliul nu este decît un rezultat al amorului- 
propriu, şi prin urmare, amorul-propriu este cel. 
care nu vrea să rămînă datornic, așa cum tat el 
nu vrea să plătească. Cum de i-a scăpat autorului 
Maximelor această deosebire, între orgoliu și 
amorul-propriu, el care pune pe seama amorului- 
propriu toate virtuțile noastre ? 


Maxima 244 


Nu ești destoinic cînd cunoşti preţul lucruri- 
lor, dacă nu-i adaugi arta de a le dobîndi. 


Maxima 251 


Autorul Maxzimelor spusese mai înainte i 

Există oameni antipatici, cu toate meritele lor, 
și alții care plac, în ciuda defectelori, 

O idee atît de banală nu merita, cred, să fie re- 
petată. 


Maxima 268 

Nu este adevărat că oamenii ne-ar fi cu toţii po= 
trivnici ; mulţi sînt preocupaţi de binele nostru, 
din propriul lor interes, sau datorită asemănărilor 
pe care le au cu noi. De altfel, cînd recuzăm nişte 
judecători pentru un interes material, o facem 
pentru că ni se pot da alţii ; dar cînd încredințăm 
gloria judecății oamenilor, o facem pentru că nu o 
putem obţine decît de la oameni, și pentru că nu 


1 Maxima nr. 155. 

există pentru noi alt tribunal ; ba încă se mai gă- 
sesc îndărădnici care fac apel la posteritate. Au- 
torul Mazimelor se înşeală deci, ca şi majoritatea 
filozofilor ; oamenii sînt schimbători în părerile 
lor ; dar, în conducerea intereselor lor, au un in- 
stinct care-i călăuzeşte, şi firea, care veghează 
asupra pasiunilor lor, le salvează mai totdeauna 
inima de contradicţiile minţii lor. 


Discutînd astfel cîteva dintre maximele ducelui 
de La Rochefoucauld, cred că-mi dau seama, la fel 
ca oricine, cît sînt de ingenioase ; dar le atac toc- 
mai pentru că nu-mi par decît ingenioase. Aș fi 
făcut însemnările acestea mult mai scurte, dacă 
nu m-aş fi temut că vor fi luate că sentinţe sau 
că vor fi rău interpretate de către cei care îl cin- 
slesce pe acest scriitor și care au mintea plină de 
concepţia lui. Cînd critici scriitori de seamă, nu-ţi 
este permis să-i apreciezi, eşti obligat să-i com- 
baţi ; eşti chiar forțat să te explici pe larg, ca să 
mulţumeşti toate susceptibilităţile unor oameni 
cu prejudecăţi, și atenţia aceasta necesară face 
toate criticile lipsite de vlagă, aşa încît nu e una 
care să nu fie prea lungă pentru cei ageri, deşi 
lotdeauna insuficientă pentru ceilalți. 

Despre orice subiect am scrie, niciodată nu vor- 
Dim de ajuns pentru cei mulţi, și vorbim totdeauna 
prea mult pentru cei isteţi!, 


1 Fraza aceasta din finalul eseului lui Vauvenargues a 
iost reluată de el pentru înfiriparea maximei 858. 

ALTE APRECIERI DESPRE LA: ROCHEFOUCAULD 
ȘI DESPRE MAXIMELE. LUI 


Privind superficial scrierea pe care mi-aţi tri- 
mis-o, mi se pare cu totul răutăeioasă și seamănă 
grozav cu creaţia unei minţi mîndre, orgolioase, 
satirice, dispreţuitoare, duşmana declarată..a bine- 
lui, sub orice chip s-ar arăta el, adepta foarte pa- 
sionată a răului, căruia îi atribuie totul, care se 
hărțuieşte cu. toate. virtuțile și le:.scandalizează. pe 
toate-și. care trebuie, în: sfîrşit, să treacă. drept ni- 
micitoarea. moralei şi otrăvitoarea tuturor faptelor 
bune, care 'vrea negreşit să fie luate. ca tot atîtea 
vicii deghizate. Dar, cînd o. citeşti cu puţin din 
acel :spirit pătrunzător care ajunge în curînd. pînă 
în adîncul lucrurilor, ca:să găsească tot ce este fin, 
delicat și temeinic, eşti constrîns să mărturisești 
ceea ce vă declar eu, că nu există.altceva.mai pu- 
ternic, mai adevărat, mai filozofic și chiar mai 
creștinesc, pentru că, într-adevăr, este o morală. 
foarte delicată, care exprimă într-un mod puţin 
cunoscut vechilor filozofi şi noilor pedanţi natura, 
pasiunilor care se travestesc în noi atit de des în 

virtuţi. Este descoperirea. părţii slabe a înţelep- 
ciunii omenești, și a raţiunii, şi a ceea ce se cheamă 
tăria spiritului ; este o satiră foarte puternică şi 
foarte ingenioasă a corupţiei firii de către păcatul 
originar, a amorului-propriu şi a orgoliului, și a 
răutăţii minţii omenești care corupe totul, cînd 
acționează singur, fără duhul lui Dumnezeu. [...] 
(De la un necunoscut către doamna de Schonbere.) 


«in lucrarea aceasta există mult spirit, puţină 
bunătate, şi un mare număr de adevăruri pe care 
le-aș fi ignorat toată viaţa, dacă nu m-ar fi făcut 
să-mi dau seama de ele. N-am ajuns încă la această 
iscusință spirituală, în care nu cunoşti, în lume, 
nici onoare, nici bunătate, nici cinste ; eu credeam 
că ar putea exista; totuși, după lectura acestei 
scrieri, rămîi convins că nu există nici viciu nici 
virtute și că toate acţiunile din viaţă le săvîrșim 
pentru că trebuie să le săvirşim. Dacă este ade- 
vărat că nu ne putem opri să nu facem tot ce 
dorim, sintem vrednici de scuze și conchidem de 
aici cît de primejdioase sînt maximele acestea. 
Mai găsesc iarăşi că lucrarea nu e bine scrisă în 
îranţuzeşte, adică are fraze și modalităţi de ex- 
primare care sînt mai degrabă ale unui om de la 
curte decît ale unui scriitor. Asta nu-mi dis- 
place. [...] 

(Doamna de Schonberg.) 


»»Đi-atunci, Narcisul nostru necutezînd să-nfrunte 
oglinzile, porneşte departe, către munte ; 

dar dă în drum de-o apă cu ochiuri de ierugă.., 
Zărindu-şi mutra-n ele, mîhnit, voia să fugă. 
Ci salba lor frumoasă atita îl vrăji, 
că tare greu se smulse s-o poată părăsi... 
Deşi ocolul poate părea destul de lung, 
se vede bine unde vreau s-ajung. 
În patima aceasta alunecă oricare. 
Aidoma cu omul îndrăgostit de sine 
ni-i duhul din păcate. 
Oglinzi de bună seamă-s prostiile străine, 
în care ne cunoaștem ponoasele pictate, 
îar rîul ce-și croieşte drum clar în largul zărilor 
vrăjindu-ne de-a pururi, e cartea 
CUGETĂRILOR. i 


(La Fontaine) 
Por mea, 

1 La Fontaine se referă la Maximele lui La Rochetou- 
cauld, căruia îi închină această fabulă. (La Fontaine, 
Fabule ; cartea I, fabula 11. Traducere de Aurel Tita, 
Editura pentru Literatură Universală, Bucureşti 1969.) 

Fabula 15 din cartea X, intitulată Iepurii, avînd sub- 
titlul: Cuvint către domnul dice de La Rochefoucauld, 
se încheie tot cu un omagiu adus marelui moralist: 

„Mi-aţi dăruit, seniore, urzeala-ntrezii teme, 

Pot să-mi plătesc cu vorbe vreodată datoria 

cînd ştiu că modestia 

va-ntrece dărnicia ?... 

Nu-ngăduiţi — unica nedreptate — 

nici laudele bine meritate ! 

Am obţinut, desigur, destul de anevoie 

să scriu aici un nume cu renume, 

iar azi vă rog să-mi daţi, fireşte, voie 

„Cealaltă [lucrare morală, Maximele lui La Ro- 
chefoucauld], care este făurită de o minte culti- 
vată prin frecventarea lumii şi a cărei gingăşic 
era pe măsura pătrunderii ]ui, observînd că amo- 
rul-propriu este, în om, pricina tuturor slăbiciu- 
nilor lui, îl atacă necontenit, oriunde îl găsește ; 
și această idee unică, parcă multiplicată în mii de 
chipuri diferite, are mereu, prin alegerea cuvinte- 
lor şi prin varietatea expresiei, farmecul noutăţii. 


(La Bruyere, Caracterele, 
Cuvînt despre Teofrast, vol I, p. 19.) 


..De altfel n-am ţinut să scriu maxime : maxi- 
mele sînt, în morală, ca niște legi, şi mărturisesc 
că eu n-am destulă autoritate și nici destulă în- 
zestrare să fac pe legiuitorul ; ştiu chiar c-aș fi şi 
împotriva datinii maximelor, care le vrea scurte 
şi concise ca niște oracole.1[...] 

(Idem, Prefaţa lui La Bruyere, p. 83.) 


Una dintre lucrările care au contribuit mai 
mult la formarea gustului naţiunii şi la înzestra- 
rea ei cu un spirit de justeţe şi de precizie a fost 
micul mănunchi de Maxime al lui Frangois, duce 
de La Rochefoucauld. Deşi nu este aproape decit 
un adevăr în cartea aceasta, anume că amorul- 


să vă declar că bunul vostru nume 

îmi va sluji, prin veacuri, ca păvăză în lume.“ 

1 La Bruyère, Caracterele. (Traducere de Aurel Tila, 
Iutitura pentru Literatură, B.P.I. — 1966, Bucureşti.) 

propriu este mobilul tuturor lucrurilor, ideea 
aceasta se prezintă totuşi sub atîtea aspecte vari- 
ate, încît este totdeauna atrăgătoare. Nu e atît o 
carte, cît agonisirea unor materiale pentru împo- 
dobirea unei cărţi. O citim cu lăcomie; ea ne-a 
obişnuit să gîndim şi să ne exprimăm cugetările 
printr-o ticluire vie, precisă și fixă. Era un merit 
pe care nimeni nu-l avea în Europa înaintea lui, 
de la renașterea literaturii încoace.[...] 

(Voltaire, Siècle de Louis XIV, cap. XXXII.) 


Domnul de La Rochefoucauld este, poate, puţin 
cam suspect ; este ca unii medici care văd, în toate 
bolile, pe aceea pe care au studiat-o în mod deose- 
bit; dar, în sfîrşit, are săgeți de lumină care pă- 
trund pînă în adîncul inimii, și lui îi datorez, în 
bună parte, faptul că mă cunosc. [...] 

(Senac de Meilhan.) 


„Omul acesta a văzut totul în inima omului... 
E un tablou urît al unui model urit, dar e mult 
adevăr în el. [...] 


(Pariset, Lettre à Fauriel.) 


Nu este călăuzit de nici o idee religioasă. For- 
mulează fără părtinire legile faptelor pe care le-a 
observat... Ne dă testamentul moral și literar al 
societăţii preţioase... 

La data aceea, din 1665,... Maximele constituie 
un eveniment considerabil, atît prin fondul, cât 
şi prin forma lor. [...] 

(Lanson, Histoire de la littérature française.) 


La Rochefoucauld un moralist ? Cîtuşi de pu- 
ţin. Este un romancier, primul ca dată dintre ro- 
manicerii noştri. Totul îi vine de la imaginație, 
de la brusca percepție a unui sentiment omenesc 
prin capturarea unei priviri sau a unui cuvînt. 
Fiecare dintre maximele lui este o intrigă desco- 
perită. În l6c să dezvolte realitatea, cl o reduce, 
îi dă o articulație, © înclină după dispoziția lui. 


[L] 


(Jacques de Lacretelle) 


„Dar şi mai mult, calitățile formei i-au adus 
lui Rochefoucauld aprecierile oamenilor de elită. 
În vreme aceea, în care stilul îngrijit era atît de 
prețuit, a fost mult prețuită o operă cu un merit 
literar atît de însemnat. [...] 

(Léon Levrault, Maximes et Portaits,) 


La Rochefoucauld așază mai presus de orice 
onestitatea desăvîrşită. A încerca să fii lucid şi 
loial, iată în ce constă pentru el idealul vieţii mo- 
rale. De aceea se străduieşte să smulgă masca fal- 
sei înţelepciuni. Dacă denunţă făţărnicia virtuți- 
lor omenești, n-o face atît din amărăciune, cît ca 

un cărturar cinstit, care își dă toată osteneala să 
meargă pe calea adevărului. 

Giînditorul acesta dezamăgit rămîne totuşi con- 
vins că omul trebuie să muncească necontenit ca 
să se depăşească pe el însuși. Îndrăgostit de o mă- 
reţie imaginară, admiră eroismul sub toate for- 
mele lui. Există, spune el, eroi în rău ca și în bine. 
Prin aceasta, morala lui se întilnește cu morala lui 
Corneille. [...] | 

(Pierre Salomon.) 


Scriitor prin esenţă inteligent, şi totodată un 
desăvîrșit om de lume, el nu impune nimic, nu 
face altceva decît să-l ajute pe fiecare să-şi hră- 
nească și să-și dezvolte gîndirea. El se lasă solici- 
tat în mii de direcţii : către epicurism, jansenism, 
sau libera gîndire, — către Montaigne, Corneille, 
Pascal sau La Fontaine, — către Stendhal, sau că- 
tre Proust... Să fim siguri că totdeauna reușește 
să scape de anexare J l 

(Jacques Truchet.j 


Saloanele preţioase s-au isprăvit și au fost 
uitate ; din elixirul lor de literați, n-ar rămnîe de- 
cît harababură și pulbere, fără La Rochefoucauld, 
neînduplecat. aidoma acelor muribunzi care nu 
mai au nimic de menajat. Mazimele, cu o rece 
strălucire de diamant, sînt carnetul secret al unui 
scriitor care, aşa cum ne îndeamnă el să facem, 

nu s-a folosit niciodată de „cuvinte mai mari de- 
cit lucrurile“. L .] 
(Paul Morand.) 


O maximă fiind un fel de rămășag sau de reuşită, 
un miracol de simplificare şi de condensare, 
La Rochefoucauld — se-nţelege de la sine — n-a 
fost totdeauna egal cu el însuşi. N-a evitat totdea- 
una cele două primejdii banalitatea și obscurita- 
tea. Dar, de cele mai multe ori, fineţea analizei lui 
se traduce îritr-o limbă fermă, despuiată, nervoasă 
şi limpede, luminată — în mod destul de excep- 
tional — de metafore vii şi scurte, şi care ţinteşte 
mai ales spre concizie și spre relief. Ticluirea, vi- 
guroasă şi tăioasă, se gravează cu uşurinţă în me- 
morie. Este în conformitate cu gustul clasic, prove- 
nit din raționalismul lui Malherbe şi şlefuit de 
eleganţele mondenităţii. Destul de rare sînt ur- 
mele înrîuririi preţiozităţii (jocuri de cuvinte, 
antiteze artificiale, îmbinări de termeni prea cău- 
laţi și neaşteptaţi, imagini sau comparații prea 
puţin firești). Uneori subtil „legănate“, maximele 
acestea, cizelate cu fineţe cu preţul unor nume- 
roase retuşări, atestă truda răbdătoare a artistu- 
lui, care şi-a reluat lucrarea de zeci. de ori, pentru 
a ne lăsa expresivul testament al unei gîndiri şi 
mai ales al unei epoci. Într-un sens, La Rochefou- 
cauld... este "un atic. Mai abstract, mai puţin apt 
pentru pitoresc, deci pentru „portret“, decît Ia 
Bruyere sau chiar decît Vauvenargues, el le va 

sugera și unuia şi altuia — prin influenţă direct: 

şi, în anumite cazuri, prin împotrivire — cîtev: 

dintre formulările lor cele mai fericite şi cele 

mai definitive. La rîndul lor, Stendhal, Nietzsche 

şi încă mulţi alţii, își vor împrumuta giuvaere dir 
sirălucitul lui scrin, 

(J. Roger Charbonnel: Aa Rochefort 

cauld — Maximes, Classigues Larousse 

Notice, p. 10. 


INDICE ANALITIC AL MAXIMELOR 
SI REFLECŢIILOR LUI LA ROCHEFOUCAULD 


Referirea se face la numărul de ordine al maximei ; 
pentru subiectele aflate în maximele suprimate se va 
nota MS ; pentru cele din maximele postume, MP. ; pen- 
tru cele din Reflecţii diverse, Refl. ; pentru Portretul lui 
1.a Rochefoucauld de el însuşi, Portret, 


A 


Absenţă: 276, 403 

Accent 342 

Accident e (evenimente, întîmplări) 59, 217, 310 

Acțiuni (fapte): 7, 57, 58, 160, 161, 215, 266, 297, 305, 
382, 409, MS. 41 _ 

Adevăr: 64, 282, 315, 366, 458, MS. 49, MP. 11, Refl. 1, 
16, v. sinceritate 

Adevărat: v. adevăr 

Admiraţie: 294, 356, 475 

Aer (înfăţişare, ţinută, ifos) 240, 393, 399, 495, Refl. 3, 
4, 5, 16 

Afaceri (treburi, întreprinderi etc.) 104, 287, 288, 453, 
MS. 1, 22, 54, Refl. 16 

Atectare (simulare, prefăcătorie, lipsă de naturaleţe) + 
21, 124, 134, 256, 289, 493, Refl. 4, v. ipocrizie, osten- 
tație 

Agitaţie (zbucium): 20, 443, 488 * 

la rochefoucauld 


minerva 


«Una dintre lucrările care au contribuit 
mai mult la formarea gustului națiunii şi la 
înzestrarea ei cu un spirit de justețe şi de 
precizie a fost micul mănunchi de Maxime 
al lui François, duce de La Rochefoucauld...» 


VOLTAIRE 


